text:
Kota Pekalongan
- Keur artikel kabupatén nu ngaranna sarua, tempo Kabupatén Pekalongan
Kota Pekalongan nyaeta salasahiji kota di Propinsi Jawa Tengah. Kota ieu wawatesan jeung Laut Jawa di beh kaler, Kabupatén Batang di wétan, sarta Kabupatén Pekalongan di béh kidul kuloneunnana. Pekalongan ngawengku 4 kacamatan, nyaéta Pekalongan Barat, Pekalongan Utara, Pekalongan Timur, jeung Pekalongan Selatan.
Kota ini aya dina jalur pantura nu ngahubungkeun Jakarta-Semarang-Surabaya. Pekalongan aya dina 101 km kuloneun Semarang, atawa 384 wétaneun Jakarta. Pekalongan kasohor minangka kota batik, sabab batik Pekalongan boga corak nu has jeung variatif. Kota Pekalongan boga palabuan perikanan panggedéna di Pulo Jawa. Palabuan ieu sering jadi transit jeung aréa palélangan hasil tangkepan laut ti para nelayan ti sababaraha daérah. Lian ti éta, di Kota Pekalongan ogé loba pausahaan pangolahan hasil laut, saperti lauk asin, tarasi, sardén, jeung kurupuk lauk, boh pausahaan nu skalana gedé, atawa industri rumah tangga.
Kadaharan has Pekalongan nyaéta megono, nyaéta siksik nangka nu dicampur jeung bungbu kalapa. Kadaharan ieu ilaharna disuguhkeun nalika panas kénéh tur dicampur jeung peuteuy sarta beuleum lauk minangka menu tambahan.
Kota Pekalongan kasohor ku nuansa relijiusna kusabab mayoritas pangeusina ngagem ageman Islam. Aya sababaraha adat tradisi di Pekalongan nu henteu kapanggih di wewengkon séjén misalna; sawalan, sidekah bumi, jeung sajabana. Sawalan nyaéta ngaria-ria tujuh poéna sanggeus lebaran, nu kiwari mah direuah-reuah ku pamoongan lopis raksasa nu hasil meupeuskeun rékor MURI ku walikota nu satluyna dibagikeun ka nu daratang.


c: text/html

text:
Jaringan Epitel
Jaringan épitél mangrupa jaringan anu ngalapisan bagian luar awak sarta sagala rupa organ dina awak.[1] Épitel anu ngalapisan permukaan dina hiji saluran disebut éndotelium.[1] Jaringan épitel diwangun kana sél-sél anu kasusun rapet, tampa rohang anatar sél.[1] Kabéh sél-sél épitel némpél dina mémbran basal anu boga sipat nonséluler.[1] Dumasar wangun, ukuran, sarta susunanana jaringan épitel ngabogaan loba fungsi. Jaringan épitel awak (kulit) bisa nangtayungan lapisan dihandapna lantaran tatu mékanis, bahan kimia, mikroorganisme, sarta kulit nu garing.[1] Jaringan épitel séjénna boga fungsi pikeun absorpsi (contona lapisan dina peujit lemes), transportasi contona anu aya dina peujit lemes.[1] Jaringan épitel dina tubulus ginjal ngabogaan fungsi minangka tranportasi. Jaringan epitel séjén anu aya dina kelenjar késang ngabogaan fungsi pikeun éksrési.[1] Jaringan épitel ogé bisa boga fungsi minangka éndokrin, contona kelenjar adrenal, sedengkeun jaringan épitel panarima rangsang (réséptor) kapanggih dina kuncup pangecap létah.[1]
Wangun sarta Struktur[édit | sunting sumber]
- Dumasar wangunna, jaringan épitel dibédakeun jadi opat macem, nyaéta kieu:[1]
- Épitel gepéng
- Épitel kubus
- Épitel silindris
- Épitel transisional
- Epitélium dumasar Struktur sarta Fungsi
Dumasar struktur sarta fungsina jaringan épitelium dibédakeun jadi dua, nyaéta jaringan épitelium panutup sarta jaringan épitelium kelenjar.[2]

robotstxt: allowed

filter: keep


text:
Justin Timberlake
Justin Randall Timberlake lahir di Memphis tanggal 31 Januari 1981 [1] Justin Timberlake nya éta penyanyi asal Amérika Sarikat. [1]
Biografi[édit | sunting sumber]
Ngaranna mimiti dipikawanoh nalika jadi anggota boyband 'N Sync.[1] Taun 2002, manéhna mimitian karir solo kalayan ngaluarkeun album Justified anu payu dijual ngaleuwihan tujuh juta kopi di sababaraha nagara.[1] Taun 2004, Timberlake meunang penghargaan Grammy katégori Album Pangalusna jeung lagu Pangalusna, lagu Cry Me A River. [1] Timberlake kungsi bobogohan jeung Britney Spears nepi ka taun 2002, tapi taun 2004 manéhna bobogohan jeung Cameron Diaz.[1]
Karir[édit | sunting sumber]
Justin Timberlake ngaku yén berkarir di dua widang sakaligus lain hal anu gamapang. [2] Manéhna nyebutkeun yén manéhna keur bajoang pikeun nyaimbangkeun antara musik jeung akting. [2] Penyanyi sarta aktor The Social Network ieu hayang tetep bisa digawé di dua ieu. [2] Justin Timberlake ayeuna kacatet geus maén dina opat welas film, salah sahijina film The Social Network.[2]


text:
Wiktionary
Wiktionary (atawa, dina édisi Sunda katelah Wikamus) mangrupakeun proyék sadulur Wikipédia nu tujuanana pikeun nyusun hiji kamus wikiwiki nu bébas (kaasup tésaurus & léxikon) dina sadaya basa. Nuturkeun pamanggih Daniel Alston, Wiktionary mimiti disusun 12 Désémber 2002. 29 Maret 2004 dua Wiktionary munggaran diwangun dina basa Prancis jeung basa Polandia. Basa séjénna geus mimiti dikembangkeun, nu beuki dieu beuki euyeub. Nu saméméhna mangrupa URL samentara, nepi ka 1 Méi 2004 dipindahkeun jadi URL pinuh. Wiktionary kiwari geus mibanda leuwih ti 45,000 éntri. Kira sapuluh tumbu anyar dijieun unggal poéna (1 Méi).
Teu siga kamus ilaharna nu monolingual atawa bilingual, Wiktionary mangrupa kamus multibasa jeung antarbangsa, nu ngandung harti ngusahakeun bisa ngawengku sadaya kecap ti unggal basa nu aya.
"Jandéla" na Wikipédia[édit | sunting sumber]
Anjeun bisa nyieun "jandéla" ka Wiktionary ti Wikipédia. Carana, tambahkeun {{Wiktionary}} na kaca Wikipédiana.
Tumbu kaluar[édit | sunting sumber]
- Wiktionary
- Statistikna aya na Wiktionary:Multilingual statistics


text:
Seni tari
Seni Tari, Igel nyaéta ékspresi jiwa nu diébréhkeun ku wangun-wangun gerak ritmis nu éndah.[1]Seni tari mangrupa gerakan nu éndah sarta boga wirahma nu boga dua unsur penting nya éta gerak jeung wirahma.[1]Gerak nya èta gejala primér sarta wangun nu spontan dina kahayang jiwa. Sedengkeun wirahama nya èta sora nu kaatur nu milu gerak kasebut.[1]
Daptar eusi
Macem atawa Sipat Seni Tari[édit | sunting sumber]
Seni tari digolongkeun jadi opat golongan, nya éta[2]:
- Tarian primitif atawa tari rahayat, nya éta tarian nu basajan jeung spontanitas sarta gerak jeung wirahma nu euweuh aturanana.
- Tari Klasik, nya éta jenis tarian nu kuat aturanana jeung hukumna, wujudanana abstrak sarta miboga falsafah nu jero.
- Tarian Modern, nya éta jenis tarian nu leupas, bebas tina aturan jeung sagala macem tradisi tari salaku wangun inovasi jeung èksprési anu bêbas.
- Tarian Kontémporér, nya éta jenis tari nu lepas tina aturan jeung tradisi tari.
Ragem Tari Mancanegara[édit | sunting sumber]
Asia[édit | sunting sumber]
Tari nu mekar di India jeung sababaraha nagara Asia nu séjèna nya èta Tari Odissi.[1] Tari ieu kabagi jadi sababaraha bagèan jeung biasana dilakukeun ku awéwé di pelataran kuil.[1]Samentara éta di Mongolia aya tari Bielgee (tari awak). Tari ieu kawas pantomim, Nu ngigelna mintonkeun adegan sapopoè nu ngumbara, saperti merah sapi, masak, sarta moro.[1]Di wilayah Jepang diwanoh festival O-bon waktu masarakatna Jepang mere hormat ka karuhun nu geus maot.[1]Sedengkeun di Korea loba pisan ragem tarian, sabagèan gedéna mangrupa gerak ngadalikeun awak bagean luhur.[1]Nu ngigel biasana awèwè jeung biasana makè han bok (pakean tradisi Korèa) sarta mak karémbong di leungeunna, Salah sahiji tarian Korèa nu kasohor nyaèta Tari Kipas.[1]
Eropa, Amèrika, Australia[édit | sunting sumber]
Tari ieu sipatna sosial jeung ngabogaan ajèn seni anu basajan.[3]Tari tradisional biasana dipirig ku pakakas musik nu tradisional saperti kendang, suling, jsb. Conto tarina nya éta Minuèt ti Prancis, Waltz ti Jerman, Mazurka ti Polandia, jeung tari hujan ti Amerika Serikat.[3]
Balèt nya éta ragem tari nu lahir di Prancis di jaman Raja Louis XVI, anu terus mekar ampir di sakumna dunya.[2] Balét atau ba'la asalna ti basa Italy (ballarè) nu hartina ngigel tèa. Balèt nyaèta tarian ku tradisi, teknik, jeung wangun gerakan nu boga ciri mandiri, jeung bèda jeung wangun gerakan tèater sèjèna.[2]
Dansa kagolong tari nu pasangan atawa jumplukan.[2]Nepi abad ka-19 dansa diragakeun sacara jumplukan, saterusna lahir wangun dansa/tari waltz salaku tari nu pasangan nu dilakukeun ku dua urang (awèwè jeung lalaki).[2]Dansa aya dua macem, di antarana dansa rohangan pèsta jeung dansa modérn.[2]
Salsa nya éta salah sahiji tarian Latin nu jadi inspirasi tarian di dunya.[3]Tari Salsa dipirig ku musik Salsa nu asalna ti Son Kuba.[3]Musik Saslsa mangrupa gabungan antara musik tradisional Afrika, Kuba, sarta wirahma Amèrika Latin.
Tari tap dicokot tina sora ketukan atawa hentakan nu asalna tina piringan logam leutik nu ayana dina sapatu nu nari dina luhur lantè nu tarik.[3]
Tari Kontemporer nyaéta hiji tarian nu mekar di jaman kiwari, gerakan-gerakanna diciptakeun ku selera jaman kiwari.[3]Contona gerakan nu ngaliuk-liuk bagèan tutuwuhan nu katiup angin, salaku gambaran kahirupan manusa jaman kiwari nu keur kauji ku masalah hirup sarta èkonomi.[3]
Daptar Tari Nusantara[édit | sunting sumber]
Tari Saman biasana dimimitian kalayan salam bubuka ti syekh (pemuka adat atawa lulugu ti tari Saman). Saterusna, ditepikeun nasèhat-nasèhat ngeunaan ngajalankeun kahirupan di dunya. Tarian ieu dipigawé saeutikna ku dalapan urang. Sakapeung, dipigawé ku 17 jelema.[5]
- Sumatera Utara: Tari Tor-Tor
- Sumatera Barat: Tari Piring
- Jambi: Tari Sekapur Sirih
- Bengkulu: Tari Andun
- Riau: Tari Joget Lambak
- Sumatera Selatan: Tari Gending Sriwijaya
- Bangka Belitung: Tari Putri Bekhusek
- Lampung: Tari Jangget
- Banten: Tari Topeng
- DKI Jakarta: Tari Ronggeng
- Jawa Barat: Tari Jaipong
Jaipong nya éta seni tari nu gelar dina kreativitas saurang seniman asal Bandung, Gugum Gumbira.[1]Karya jaipongan nu mimiti dipikawanoh ku masarakat nyaèta tari "Daun Pulus Keser Bojong jeung Rendèng Bojong".[1]Duanana mangrupakeun ragem tari wanoja jeung tari pasangan (lalaki jeung awèwè).[1]
- Jawa Tengah: Tari Gandrung
- Yogyakarta: Tari Serimpi
- Jawa Timur: Tari Remong
- Nusa Tenggara Barat: Tari Mpaa Lengo
- Nusa Tenggara Timur: Tari Perang
- Kalimantan Barat: Tari Monong
- Kalimantan Tengah: Tari Tambun dan Tari Bungai
- Kalimantan Selatan: Tari Baksa Kembang
- Kalimantan Timur: Tari Gong
- Gorontalo: Tari Paule Cinde
- Sulawesi Utara: Tari Polo-Palo
- Sulaweai Tengah: Tari Paule Cinde
- Sulawesi Tenggara: Tari Balumpa
- Sulawesi Selatan: Tari Kipas
- Sulawesi Barat: Tari Kipas
- Maluku: Tari Lenso
- Maluku Utara: Tari Lenso
- Irian Jaya Barat: Tari Perang
- Papua: Tari Selamat Datang
Rujukan[édit | sunting sumber]
- ↑ a b c d e f g h i j k l (id)Neo Quantum. .Seni Budaya IX .Suara Media Sejahtera HAL. 35
- ↑ a b c d e f (id)Dra. Elok Mufidah.Seni Budaya .CV Arya Duta Hal 40
- ↑ a b c d e f g h i j k l m (id)Maulana, Lawuningrum, Nurus. Seni Budaya IX .Suara Media Sejahtera HAL. 35
- ↑ (id)Lintas Media. Atlas Propinsi Inonesia-Dunia. Lintas Media Jombang Hal. 7
- ↑ (id)Tari Saman (Diakses tanggal 23 September 2011)


text:
Kode palabuan udara IATA
Kode palabuan udara IATA (nami resmina: IATA location identifier) nyaéta kode nu diwangun tina 3 hurup anu digunakeun pikeun nandaan palabuan udara di dunya. Kode-kode ieu diwangun jeung diatur ku IATA (Asosiasi Transportasi Udara Internasional) jeung dikaluarkeun 3 kali sataun dina Diréktori Pangodean Maskapai Pangapungan IATA.
Heunteu sakabéh kode-kode ieu digunakeun ngan pikeun hiji palabuan udara. 323 ti 17.576 kode dikanggoan ku leuwih ti hiji palabuan udara.[rujukan?]


text:
Cilok
Cilok atanapi aci dicolok nyaéta kadaharan asli ti Sunda. Dijieunna tina tipung aci wungkul atanapi dicampur sareng tarigu teras dicampur cai tuluy dikulub. Jang nambah kanu rasa, umumna adonanna ditambahan bungbu, bisa ogé uyah hungkul.
Aya deui istilah anyar cilok gaul, nyaeta cilok anu aya eusina. Eusina bisa rupi-rupi, misalna: abon, sosis, gajih, urat, endog puyuh, jeung sajabana.
Cilok biasa didahar jeung sambel kacang sareng kécap.
Ciréng
Ciréng kapondokan tina aci digoréng, nyaéta kadaharan nu ilahar di Sunda, dijieun tina aci sampeu, dibungbuan, tuluy digoréng.
Resép cireng
Bahan:
- 100 g tipung aci
- 1 sdm tipung tarigu
- 375 ml cai
- 1/2 sdt pedes bubuk
- 1 sdt uyah
- 1 siung bawang bodas, diparud
- 30 g kacang kadelé bodas, dikeueuman nepi ka hipu, tuluy pisahkeun
- 1 batang bawang daun, iris halus
- minyak goreng
Cara nyieun
Aduk tipung jeung cai, pedes, jeung uyah nepi ka rata. Tambihan ku bahan sejenna, galokeun sing rata. Goréng saséndok saséndok nepi koneng jeung garing. Angkat.
Kanggo 10 sikieun.
Comro
Comro atawa combro nyaéta kadaharan has ti Jawa Kulon. Comro dijieun tina parudan sampeu anu dibentuk buleud atawa lonjong anu bagian jerona dieusian sambel oncom nu saterusna digoréng, mangkana kadaharan ieu dingaranan comro anu mangrupa singketan tina oncom di jero. Kadaharan ieu leiwih ngeunah lamun didahar waktu haneut kénéh.
Misro
Misro nyaéta kadaharan has ti Jawa Kulon. Misro dijieun tina parudan sampeu anu dibentuk lonjong sarta bagian jerona dieusian gula beureum nu saterusna digoréng, alatan éta pisan dingaranan Misro anu mangrupa singketan tina amis di jero (basa Sunda). Kadaharan ieu leuwih ngeunah lamun didahar mangsa masih kénéh haneut.
Oncom
nyaéta kadaharan tina kacang anu di-fermentasi-keun. Oncom mangrupakeun kadaharan has rahayat di Indonésia. Loba kamonésan tina oncom, diantarana oncom bisa jadi deungeun sangu ku jalan dipais, dibobotok, digoréng biasa, atawa dipasak jeung leunca. Oncom bisa oge dikokolakeun jadi kiripik oncom.
Jenis oncom
Sacara garis badag, oncom aya dua rupa, nyaéta:
- Oncom beureum, ilaharna dijieun tina hampas tahu, nyaéta kacang kadelé nu geus dicokot protéinna nalika nyieun tahu. Ku kituna, nu dijieun oncom teh mangrupakeun sesa nyieun tahu. Oncom jenis ieu nyieunna dibantuan ku jamur Neurospora sitophila.
- Oncom hideung, ilaharna dijieun tina bungkil suuk, nu kadang-kadang dicampuran ku hampas (onggok) sampeu atawa tipung sampeu, supaya téksturna leuwih alus jeung leuwih hipu. Bungkil suuk mangrupakeun hampas tina suuk nu geus dicokot minyakna ku cara diperes atawa diékstraksi Oncom hideung nyieunna dibantuan ku jamur Rhizopus oligosporus.
Kandungan gizi
Sanajan bahan-bahan oncom mangrupakeun panyesaan, tapi tina segi gizi mah masih keneh padet ku gizi, nu matak kacida nyaahna lamun heug dipiceun atawa ukur dibikeun ka ingon-ingon teh.
Bahan baku sejenna nu diperlukeun nalika nyieun oncom nyaeta kapang. Kapang oncom bisa ngaluarkeun enzim lipase jeung protease nu aktip salila proses fermentasi tur nyekel peranan penting dina nguraikeun pati jadi gula, nguraikeun bahan-bahan pinding sél kacang, nguraikeun lemak, sarta ngawangun alkohol saeutik tur mangrupa-rupa éster nu bauna sedep.
Loba jalma nu kurang ngahargaan oncom tibatan hasil ngokolakeun kakacangan lianna, saperti tahu atawa témpé. Hal ieu teh alatan oncom dijieunna tina hampas tahu atawa suuk. Padahal, sabenerna mah oncom miboga ajén jeung kualitas gizi nu alus minangka hasil tina proses fermentasi. Lamun dibandingkeun, oncom bungkil suuk mibanda protein, lemak jeung padetan nu ngaleyur leuwih loba tibatan oncom hampas tahu.
Ku ayana proses fermentasi, struktur kimia bahan-bahannu tadina kompleks, bakal kaurai jadi senyawa-senyawa nu leuwih basajan sahingga leuwih gampang dicerna jeung dimangpaatkeun ku awak manusa. Proses fermentasi ku kapang oge ngahasilkeun rasa nu dipikaresep ku konsumen.
Kagunaan sejen
Proses fermentasi ku kapang Neurospora sitophila jeung Rhizopus oligosporus geus kabuktian bisa nyegah efek flatulensi (kembung beuteung) sabab salila proses fermentasi, kapang bakal ngahasilkeun enzim alpha-galaktosidase nu bisa nguraikeun raffinosa jeung stakhiosa kadele nepi ka hambalan nu kacida handapna, nu alus keur nyegah dibentukna gas.
Nalika nyieun oncom, kaberesihan proses nyieunna diperlukeun keur nyegah mecenghulna mikroba-mikroba sejen, utamana kapang Apergillus flavus nu bisa mroduksi aflatoksin. Tapi, aflatoksin nu mangrupakeun racun, bisa diteken ku Neurospora sitophila jeung Rhizopus oligosporus. Aflaktosin ilahar mucunghul lamun bahan kakacangan mutuna goreng, ku kituna dina nyieun oncom diperlukeun mutu bahan nu hade.
Sambel
Sambel mangrupakeun deungeun/réncang sangu tradisional masarakat Malayu (kayaning di Indonésia, Malaysia, Singapura) dina wujud kawas saos anu eusina salawasna maké céngék atawa cabé, sahingga rasana condong kana lada. Bentuk saos ieu dihasilkeun tina cara nyieunna, nyaéta ku jalan diréndos dina coét, maké mutu.
Rupa-rupa sambel
Gumantung kana bahan jeung cara nyieunna, nya sambel téh aya sababaraha rupa. Di masarakat Sunda, aya sababaraha rupa sambel, di antarana
- sambel goang: bahanna ukur céngék, uyah, jeung surawung, diréndos terus digalokeun kana sangu atawa dicoél ku kacang panjang atah (kumaha karesep), atawa uyah, kécap, minyak jalantah, cabé beureum jeung bawang bodas diréndos tong lembut teuing.
- sambel oncom: oncom (beunang meuleum), céngék, beuleum bawang beureum, uyah, gula, cikur (lamun resep), jeung tomat dihijikeun terus diréndos, dicaian saeutik, terus digoréng sakeudeung (teu digoreng oge teu nanaon, kumaha karesep), lalabna cukup ku seupan daun sampeu/gedang, peuteuy, jéngkol jrrd.
- sambel tarasi: tarasi, gula, uyah (saeutik), céngék, tomat, bawang beureum; sakabeh bahan digoréng heula iwal gula jeung uyah, sanggeus kira-kira asak terus diréndos dihijikeun sakabéh bahan dina coét, saterusna digoréng sakeudeung. Lalabna bisa seupan daun sampeu atawa lalab atah oge bisa (takokak, jrrd.)
- sambel muncang: muncang nu kolot (dibeuleum heula), céngék, uyah, gula; muncang beunang meuleum dihijikeun jeung bungbu nu séjénna terus diréndos dina coét (caian saeutik) ; lalabna jéngkol ngora jrrd.
- sambel jahé: jahé, uyah, gula, céngék; jahé diteukteukan laleutik terus diréndos dihijikeun jeung bungbu nu lianna, sanggeus réngsé kécapan sacukupna (lamun resep) terus galokeun jeung lauk beunang meuleum.
- sambel buah: buah manggah ngora diparud (sikina mah piceun baé), lajeng cabé beureum, tarasi, céngék, gula, uyah beureum diréndos, saparantosna campurkeun jeung parudan manggah téa, aduk nepi ka rata, biasana baturna jeung beuleum lauk.
- sambel kécap: céngék diréndos terus dikécapan.
- sambel kacang: suuk beunang ngagoréng diréndos jeung uyah, gula beureum, bawang bodas, cikur, jeung céngék.
- sambel picung: picung kelewek (picung sok dikubur heula dina taneuh), uyah, gula, céngék (kahade kudu rada ati-ati bisi picungna aya racunan, mun bisa mah diléob heula ku cai haneut).
- sambel goréng: bawang bombay disiksik lajeng digoréng nepi ka konéng, tambahkeun céngék jeung bawang bodas beunang ngaréndos, gula bodas, kécap asin, jeung udang ebi (beunang ngeueum ku cai panas) nepi ka seungit.
- sambel tomat:
- sambel cibiuk: aya dua rupa, sambel beureum jeung sambel héjo. Sambel beureum dijieun tina tomat beureum, cabé beureum, surawung, gula, uyah, bawang bodas, bawang beureum, jeung cikur, sedengkeun sambel héjo maké tomat jeung cabé héjo. Ieu sambel diréndosna tara nepi ka lembut, sapuratina asal nyampur.
Tahu Sumedang
Tahu Sumedang nyaéta tahu nu asalna ti Sumedang, Jawa Kulon. Tahu ieu biasana digoréng nepi ka rada garing, semu coklat, tur asin. Cocog lamun didahar jeung lontong. Sanajan asalna ti Sumedang, tahu ieu kiwari geus loba dijieun di wewengkon lianna di Indonésia.
Sajarah Tahu Sumedang
Tumuwuh jeung nanjeurna industri tahu di Sumedang, teu leupas tina peran para warga katurunan anu kacatet dina sajarah salaku lulugu tukang nyieun tahu anu dibawa ti nagri maranéhna. Upamana baé lulugu tukang nyieun tahu Sumedang nyaéta Ongkino, Bungkeng, Ong You Kim (Ukim), Ko Aniw, Ko Lento, Ko Jung Gong, jeung Babah Hek. Mangka teu heran kadaharan asal nagri wide (pinding awi) teh dingaranan Tou Fu.
Cenah mah, tahu Sumedang téh dimimitian tina kréativitas nu dipimilik ku bojona Ongkino, nu ti awal mula mangrupakeun nu boga pokal pikeun nyieun Tou Fu Cina anu lambat laun ganti ngaran jadi “Tahu”. Mangtaun-taun, Ongkino jeung bojona terus ngulik usaha maranéhna. Nepikeun ka kurang leuwih taun 1917, anak manéhna hiji-hijina Ong Bung Keng nyusul ka tanah Sumedang. Bung Keng terus neruskeun usaha kadua kolotna nepikeun kaduana milih balik deui ka nagri asalna di Hokian, Cina.
Ngaliwatan alih generasi, Ong Bung Keng, anak tunggal Ongkino, tuluy neruskeun usaha anu diwariskeun ti dua kolotna nepi ka maotna di yuswa 92 warsih. Di balik kahotna Tahu Sumedang aya ogé carita anu rada mistik, kawas naon anu dicaritakeun ku incu ti Ongkino, Suryadi. Kira-kira dina warsih 1928, cenah hiji poé tempat usaha sang aki buyutnya, Ong Bung Keng, didatangan ku Bupati Sumedang, Pangeran Soeria Atmadja anu pareng ngaliwat numpak dokar dina lalampahan nuju ka Situraja.
Sabot nempo si aki ngagoréng tahu, jol aya kapanasaran, kadaharan naon anu keur dijieun si aki. Sajaba bentukna anu unik, aroma pasakanna ogé ngondang anjeunna anu geura-giru turun ti tutumpakanana pikeun menyapa akina anu uplek ngagoréng.
“Maneh keur ngagoréng naon?” tanya bupati ka si aki.
Ngadéngé patarosan éta, Ong Bung Kéng ogé némbalan bari usaha ngécéskeun sebisanya. Yén manéhna téh keur ngagoréng kadaharan anu dipikawanoh di taneuh kalahiranana ngaranna Tou Fu Cina. Kutan, guaran éta, beuki nyieun geremet Pangeran Soeria Atmadja, anu saterusna mecakan ngasaan kadaharan anu kakara mimiti manéhna temui.
Réngsé ngasaan, ujug-ujug Bung Kéng kungsi reuwas ku reaksi pangéran, anu sacara spontan ngungkabkeun kecap-kecap, “Ngeunah geuning tahu téh. Lamun manéh terus ngajual dagangan maneh bakal payu” kedalna bari beungeut pinu ku rasa seubeuh.
Ti kajadian poé éta, lalaunan tapi pasti komara Tou Fu Cina anu henteu ngahaja robah ngaran jadi Tahu Sumedang, alatan omongan pangéran beuki naék. Sumawona, carita datangna sang pangeran gancang sumebar ka sakumna penjuru Dayeuh Sumedang.
Cacak rada mistis, diaku Suryadi, kitu pisan kanyataan. Alatan omongan sang pangéran, ujug-ujug Tahu Sumedang robah jadi hiji kadaharan anu henteu kungsi dipiboga ku wewengkon séjénna.
Ranginang
Rangginang (atawa raginang, ranginang, Basa Indonésia:rengginang, rengginan) mangrupakeun kadaharan nu kasohor di Indonésia. Teu sirikna di unggal wewengkon, utamana di Pulo Jawa, miboga kamonésan ranginang gumantung wewengkonna asing-masing.
Kagunaan rangginang
Rangginang bisa didahar langsung, minangka susuguh keur sémah boh di imah atawa dinu kariaan, atawa bisa oge keur deungeun sangu. Keur didahar langsung, cocog lamun rangginang didahar jeung cikopi.
Rupa-rupa rangginang
- Dumasar rasana, rangginang aya nu asin jeung amis. Nu pangilaharna mah rangginang asin.
- Dumasar bentukna, wangun rangginang tiasa rupi-rupi, gumantung citakannana, tiasa buleud atanapi kotak, kadang-kadang henteu dicitak ku citakan, mung diréka-réka ku panangan waé.
- Dumasar ukurannana, henteu aya babagian ranginang nu pasti dumasar kana ukurannana, tapi rangginang bisa variatif ti ukuran pangleutikna nu diameterna kurang leuwih 3 senti, nepikeun ka rangginang-rangginang gede nu leuwih ti sapuluh senti.
- Dumasar nu nyieunna, rangginang bisa dibagi jadi rangginang jieunan sorangan (biasana ibu-ibu di imah sorangan keur nyuguhan semah atawa kadaharan sapopoe, nyieunna make parabotan saayana, citakannana kadang-kadang ukur dijieun tina awi), sarta rangginang jieunan pabrik(kiwari pabrik rangginang loba di mana-mana kalayan make citakan nu leuwih hade)
Bahan ranginang
Ranginang dijieun tina béas ketan anu diseupan sareng dibungbuan. Bungbuna bisa rupa-rupa gumantung kana rasa nu dipikaresep. Pikeun ranginang asin, uyah, bawang bodas jeung sajabana tangtu dibutuhkeun. Kadang-kadang ditambahan tarasi. Keur raginang amis, tangtu kudu make gula.
Cara ngadamel rangginang
Kanggo ngadamel rangginang, beas ketan diseupan sareng dibungbuan. Saparantosna cekap asakna (teu kenging asak teuing), ketan nu tos pagalo sareng bungbu teras dicitak, didaraykeun dina nyiru, ayakan atanapi rupi-rupi anyaman anu tiasa dianggo kanggo moe. Lajeng rangginang dipoé dugikeun ka garing. Saparantosna garing, rangginang atah digoréng.
Bajigur
Bajigur nyaeta salah sahiji inuman ti Sunda atanapi wewengkondaerah Jawa Barat. Bahan utamina nyeta kopi, gula aren, jeung santan kalapa. Keur nambah kanikmatan dicampurkeun oge uyah sarng bubuk vanili sacukupna.
Inuman ieu disayagikeun panas keneh nu biasa diical ngangge gorobak disadiakeun oge komporna pikeun naheur. Bajigur cocok diinum keur cuaca tiris atanapi saenggeus hujan. Tuangeun nu sering disayogikeun sareng bajigur sapertos kulub pisang, kulub hui, atanapi kulub kacang taneuh.
Bandrek
Bandrek sami sareng bajigur mangrupi inuman tradisional orang Sunda ti Jawa Barat. Inuman ieu cocok disayagikeun nuju keur tiris, sapertos nuju hujan atanapi peuting-peuting. Bahan dasarna nu paling penting nyaeta salah sahijina mangrupa jahe jeung gula beureum, tapi di daerah-daerah sejan ditambahkeun rempah-rempah supados karasa haneutna leuwih manjur, sapertos sereh, pedes, pandan, endog hayam kampung, jeung sajabana. Susu bisa oge ditambihkeun, tergantung salera. Seeur nu percanten yen bandrek aya khasiatna keur ngubaran panyakit ringan sapertos nyeri tikoro. Aya oge bandrek nu husus pikeun keur urang dewasa kusabab efek panasna.nyanggakeun,,,, _/\_


text:
Téktonik
Téktonik lémpéng (tina kecap basa Yunani pikeun "hiji hal anu ngawangun", tektwv, tekton) nyaeta hiji téori dina géologi nu dimekarkeun pikeun nerangkeun kajadian ngisedna buana, jeung ayeuna ieu teori geus ditarima ku mayoritas élmuwan anu icikibung dina jero éta widang. Dina téori téktonik lémpéng ieu, bagéan pangluarna tina interior Bumi diwangun ku dua lapis, lapis beulah luar litosfir jeung bagean beulah jero asténosfir.
Litosfir dasarna "ngambang" dina asténosfir tur paparisah jadi sapuluh lémpéng utama: lémpéng Afrika, Antartika, Australia, Érasia, Amérika Kalér, Amérika Kidul, Pasifik, Cocos, Nazca, jeung India. Lémpéng ieu (sarta sababaraha lémpéng leutik séjénna) gerak kalayan silih patali diantara maranéhannana dina salasahiji tina tilu wangun wates lémpéng: konvergén (dua lémpéng silih surung), divergén (dua lémpéng gerak silih jauhan), jeung robah (dua lémpéng silih dorong nepi ka gésér, patumpang-tindih). Kajadian lini, aktivitas gunung berapi, wangun pagunungan, jeung jungkrang sagara aya di sapanjang wates-wates lémpéng éta (hususna di sabudeureun "Cingcin Api Pasifik").


text:
Médan Listrik
Médan listrik nyaéta éfék anu ditimbulkan ku ayana muatan listrik, saperti éléktron, ion, atawa proton, dina rohangan sabudeureunana. Médan listrik ngabogaan hijian N/C atawa dibaca newton/coulomb. Médan listrik umumna diajarkeun dina élmu fisika sarta widang-widang nu patali. Sacara teu langsung, widang éléktronika geus ngamangpaatkeun médan listrik nu aya dina kawat konduktor (kabel).
Daptar eusi
Asal médan listrik[édit | sunting sumber]
Rumus matematika pikeun médan listrik bisa diturunkeun tina Hukum Coulomb, nyaéta nu ngarumuskeun gaya antara dua titik muatan:
.
Nurutkeun rumus ieu, gaya dina salah sahiji titik muatan babanding lempeng jeung gedé muatanana. Médan listrik didéfinisikeun minangka hiji konstanta babandingan antara muatan jeung gaya Andrew Duffy, Electric field, PY106/Electricfield.html, 7-7-99.:
Mangka, médan listrik gumantung kana patempatan (posisi).
Hiji médan, mangrupa hiji véktor anu gumantung kana véktor séjénna. Medan listrik bisa dianggap salaku gradién tina poténsial listrik. Lamun sawatara muatan anu disebarkeun ngahasilkeun poténsial listrik, gradién poténsial listrik bisa ditangtukeun.
Konstanta k[édit | sunting sumber]
Dina rumus listrik mindeng dipanggihan konstanta k salaku gaganti ti (dina tulisan ieu tetep dipaké anu pamungkas), di mana konstanta kasebut boga harga Reference Tables for Physical setting/Physics, 2002 Edition, The University of The State of New York, 2002.:
anu mindeng disebut konstanta kasataraan gaya listrik J.S. Covacs, Coulomb's Law, Physnet, MISN-0-114, hal 3.
Ngitung médan listrik[édit | sunting sumber]
Pikeun ngitung médan listrik dina hiji titik alatan ayana hiji titik muatan anu perenahna dina dipaké rumus:
- vektor (kalawan panah di luhurna), sarta
- vektor (dicitak kandel).
Tempo: Vector Notation, vec-not-prae, revised 6/02.
Panyederhanaan anu kurang pas[édit | sunting sumber]
Umumna pikeun ngalakonan panyederhanaan dipilih puseur koordinat silih hapit jeung titik muatan anu perenahna dina sahingga dihasilkeun rumus jiga nu dituliskeun dina awal artikel ieu, atawa lamun dituliskeun balik dina notasi vektornya:
kalawan vektor hijian
.
Disarankeun pikeun ngagunakeun rumusan anu ngalibetkeun sarta alatan leuwih umum, sarta bisa dilarapkeun pikeun kasus nu ngandung muatan leuwih ti hiji sarta ogé dina distribusi muatan, boh distribusi diskrit boh kontinu. Panyederhanaan ieu ogé sakapeung ngajadikeun pamahaman dina ngitung médan listrik jadi saeutik rada teu jelas. Sajaba ti éta ogé lantaran panyederhanaan ieu ngan mangrupa salah sahiji kasus husus dina itungan médan listrik (kasus ku hiji titik muatan di mana titik muatan ditempatkeun di puseur koordinat).
Tanda muatan listrik[édit | sunting sumber]
Muatan listrik bisa boga harga négatif, enol (henteu aya muatan atawa jumlah hijian muatan positif jeung négatif sarua) sarta négatif. Harga muatan ieu baris mangaruhan itungan médan listrik dina hal tandana, nyaéta positif atawa négatif (atawa enol). Lamun dina saban titik di sabudeureun hiji muatan (atawa leuwih) diitung medan listrikna sarta digambarkeun vektor-vektorna, mangka baris katémbong garis-garis anu silih sambung, anu disebut sabagé garis-garis médan listrik. Tanda muatan nangtukeun naha garis-garis médan listrik anu dihasilkeun téh asalna tina éta muatan atawa nuju ka éta muatan. Geus ditangtukeun (dumasar kana gaya anu dirandapan ku muatan uji positif), yén
- muatan positif (+) baris ngabalukarkeun garis-garis médan listrik arahna ti muata nuju kaluar,
- muatan négatif (-) baris ngabalukarkeun garis-garis médan listrik arahna asup nuju ka muatan.
- muatan enol ( ) henteu ngabalukarkeun ayana garis-garis médan listrik.
Gradién poténsial listrik[édit | sunting sumber]
Médan listrik bisa ogé diitung lamun hiji poténsial listrik dipikanyaho, ngaliwatan itungan gradiénna Carl R. Nave, Electric Field as Gradient, Hyperphysics, electric/efromv.html#c2, 2006.:
dimana
pikeun sistem koordinat kartésian.
Énergi médan listrik[édit | sunting sumber]
Médan listrik nyimpen énergi. Rapet énergi hiji médan listrik dijelaskeun ku David Land, Electrostatic field energy, ELMAG305/em8a/sld006.htm, 18.10.1999 17:05:51.
kalawan
- nyaéta permitivitas médium di mana médan listrik nyondong, dina rohangan hapa .
- nyaéta véktor médan listrik.
Total énérgi anu kasimpen dina médan listrik dina hiji volume nyaéta
dimana
- nyaéta élemen diferensial volume.
Distribusi muatan listrik[édit | sunting sumber]
Médan listrik henteu waé ngan ditimbulkan ku hiji muatan listrik, tapi ogé bisa ditimbulkan ku leuwih ti hiji muatan listrik, malah ku distribusi muatan listrik boh anu diskrit boh anu kontinu. Conto-conto distribusi muatan listrik nyaéta:
- kumpulan titik-titik muatan
- kawat panjang lempeng nu boga tungtung sarta nu teu-boga tungtung
- bunderan kawat
- pelat rubak boga tungtung atawa teu-boga tungtung
- cakra ipis sarta lélépén
- wangun-wangun séjén
Kumpulan titik-titik muatan[édit | sunting sumber]
Pikeun titik-titik muatan anu sumebar sarta jumlahna henteu réa teuing, médan listrik dina sahiji titik (lain dina salah hiji titik muatan) bisa diitung ku cara ngajumlahkeun véktor médan listrik dina titik-titik kasebut akibat unggal muatan. Dina kasus ieu leuwih alus dituliskeun
anu dibaca, médan listrik di titik \vec{r} akibat ayana muatan \! q_i anu perenahna dina \vec{r}_i. Ku kituna médan listrik di titik \vec{r} akibat sakabéh muatan anu sumebar dituliskeun sabagé
di mana nyaéta jumlah titik muatan. Minangka gambaran, contona lamun urang hayang nangtukeun gedéna médan listrik dina titik \!P anu mangrupa patimuan dua diagonal hiji bujursangkar nu boga sisi , di mana aya ku opat muatan titik anu perenahna dina kaoptat titik sudut bujursangkar kasebut. Pikeun kasus ieu misalkeun yén sarta sarta cokot puseur koordinat di titik pikeun ngagampangkeun. Pikeun kasus dua diménsi kawas ieu, bisa dituliskeun ogé
anu baris ngahasilkeun
ku kituna
anu ngahasilkeun yén médan listrik dina titik kasebut nyaéta enol.
Kawat panjang lempeng[édit | sunting sumber]
Kawat panjang lempeng mangrupa salah sahiji wangun distribusi muatan anu narik ati lantaran lamun panjangna diupamakeun teu-boga tungtung, itungan muatan dina hiji jarak ti kawat jeung perenahna di tengah-tengah badan kawat, jadi kacida gampang.
Pikeun hiji kawat anu lempeng dina sumbu , dina jarak di luhurna, sarta kawat manteng ti nepi ka ti titik proyeksi dina kawat, médan listrik di titik kasebut bisa diitung gedéna, nyaéta:
Saperti nu geus disebutkeun di luhur, lamun jeung mangka kalawan ngagunakeun dalil L'Hospital dihasilkeun
Atawa lamun kawat nu ditempatkeun sajajar jeung sumbu-z sarta widang x-y ditembus kawat sacara ajeg lempeng, mangka médan listrik di hiji titik nu jarakna ti kawat, médan listrikna nyaéta
dimana nyaéta véktor hijian radial dina koordinat silinder:
di mana nyaéta sudut anu dijieun ku sumbu-x positif.


text:
Radiohead
Radiohead nya éta grup musik rock alternatip asal Inggris kalayan personil Thom Yorke (vokal, gitar ritem, piano), Jonny Greenwood (gitar mélodi, keyboard), Ed O'Brien (gitar, vokal, perkusi), Colin Greenwood (bassis, synthesizer) jeung Phil Selway (drum, perkusi)[1]. Radiohead dibentuk di Abingdon, Oxfordshire, Inggris taun 1986[1].
Munculna Radiohead[édit | sunting sumber]
Thom yorke, anu ngamimitian naratas grup musik Radiohead. Awalna, Thom maén di grup musik TNT, terus ngajakan Cholin sangkan ngilu jeung manéhna jeung O'Brien pikeun nyieun grup musik anyar[2]. Teu lila ti harita Phil asup jadi drummer. Adina Colin, Johny Greenwood sok ngaganggu latihan terus ménta sangkan bisa ngilu dina band[2]. Awalna Johnny jadi pamaén harmonika, terus keyboardis, anu ahirna jadi gitaris[2]. Awalna ieu grup musik dingaranan On a Friday (poé jum'at) sabab sok latihan poé Jum'at. Debut pertamana dimulai di Yerikho Tavern taun 1987[2]. Teu lila ti harita On a Friday ngajieun kontrak jeung EMI terus ngaganti ngaran grup musikna jadi Radiohead[2].
Diskografi[édit | sunting sumber]
Single pertamana nya éta creep anu dirilis taun 1992 nu diasupkeun dina album pablo honey sataun sanggeusna[3]. Disusul ku album The Bends taun 1995[3]. Album Ok Computer dirilis taun 1997, terus album Kid A taun 2000[3]. Sataun sanggeus album Kid A dirilis, giliran album Amnesiac anu dirilis[3]. Taun 2003, album hail to the thief dirilis. Taun 2007, album in rainbow dirilis[3]. 2011 awal, album The King of Limbs dirilis. Husus album in rainbow jeung The King of Limbs, dirilis sacara digital (download saacan dirilis dina bentuk konkrét[3].


text:
URANG SUNDA MAH TEU HEUREUT DEULEU
Rully Indrawan
Plato (427 – 347 SM) netelekan yen puluhan rebu taun katukang aya daratan raksasa anu kaitung rohaka disabudeureun Samudera Atlantik sakuloneun Laut Tengah rahayatna geus kaetung maju dina sagala widang. Maranehna geus mampu ngahasilkeun emas kalawan perak anu kaetung reana. Kakawasaanana ngawengku daratan eropa jeung daratan nu aya di afrika. ATLANTIS digambarkeun miboga peradaban teknologi nu geus maju kacida. Malahan mah, ceuk sakaol kapal terbang ge geus aya harita. Ku alatan kajadian alam, utamana bituna gunung-gunung, nu di susul ke lini jeung banjir anu kaetung rohaka sarta leehna es di sabaraha bagian wilayah. Jadi musabab sabagian daratana titeuleum diteureuy bumi, sakitar 11.600 taun katukang. Bagian anu leungit eta nu ku sabagian ahli kakoncara disebut ”Benua yang hilang atawa Atlantis”. Perkara eta kaunggel dina catatan dialog Plato, ngaliwatan buku Critias jeung Timaeus. Tug nepi kaayeuna para ahli nitenan kalayan imeut dilebah mana wilayah Benua Atlantis anu tilem eta saestuna.
Salah sahiji panaluntikan nu dilakukan ku Aryso Santos salila 30 tahun, negeskan yen Atlantis teh wilayah anu ayeuna disebut Indonesia. Hal eta kaunggeul dina bukuna The Lost Continent Finally Found, The Definitifve Localization of Plato‘s Lost Civilization (2005). Santos oge boga kayakinan anu dirojong sabagian arkeolog Amerika Serikat (AS), yen benua Atlantis teh, baheulana hiji daratan gede anu disebut Sunda Land, wilayahna anu ngawengku Sumatra, Jawa dan Kalimantan. Pantes pisan baheula Indonesia teh dibagi jadi Sunda Besar jeung Sunda Kecil, saacan Mohamad Yamin salaku menteri pendidikan ngahapus istilah eta. Lamun panaluntikan Aryso Santos teh bener, beu teu ku henteu reueus kacida. Geuning sunda teh jembar boga karuhun anu sakitu onjoyna.
Naha urang Sunda kahareup bakal digjaya siga karuhunna? Kuring mah yakin, bisa pisan. Sumber daya alam kaasup lubak-libuk upama dibanding daerah lianna. Sumberdaya manusia, karuhan lembaga pendidikannana oge hararade. Matak ITB, IPB, IPDN, IKOPIN (paguron anu khas, sanes universitas) aya di tatar sunda oge ciciren urang langkung siap. Kari modal sosial, har apan aya Paguyuban Pasundan, anu pancenna mere syiar budaya malar urang sunda boga tetekon keur kahirupanana. Dina sajarah, sumbangan Paguyuban Pasundan kana kamekaran bangsa teu kinten gedena, ngan asa can kaguar kabeh.
Basa menang pancen mupuhuan kagiatan milangkala Paguyuban Pasundan ka 89 asana namah. Ngahaja mukaan ensklopedia heubeul, ari gorehel teh menang info nu sakitu alusna. Yen Ir H.Djuanda teh kantos mancen janten sekjen Paguyuban Pasundan. Mantenna urang Sunda mah geus apal ti leleutik, atuh yasanya kana lemah cai di araku ku seke seler lianna di lemah cai urang. Can lila sabada kuring menang tugas mupuhuan IKOPIN, karak engeuh yen nu mokalan koperasi di Indonesia teh geuning oge tokoh Paguyuban Pasundan. Dina satiap Hari Koperasi 12 Juli, ngaran Niti Somantri pasti disebut-sebut, disebut dina inyana mangsa eta jadi Wakil Sekjen Paguyuban Pasundan. Sabada dipaluruh teu loba nu apal perkara eta di lingkungan Paguyuban Pasundan. Heueuh keun wae, ngan jadi leuwih panceg yen urang teh boga sajarah anu jembar.
Jembarna Sunda Kiwari
Kang Ibing pernah nganaha-naha ka sim kuring basa ngariung saacan acara walimahan puterana, “Teu rido kang amah mun urang Sunda punta penta kadudukan, kuduna oge di rebut ku kamampuh”, kuring mah mesem wae da ngarti pamaksudanana. Harita Kang Ganjar (Rektor Unpad) mairan ku harepan. Kuring sapamadegan, yen urang sunda teu kudu nungguan dibere kesempatan tapi kudu neangan jeung nyiar kasempeten. Salian ti dibere mah wirang ongkoh, tapi pan urang mah turunan karuhun nu unggul.
Aya dua kesempatan keur kuring tepung jeung tokoh dunia ngawakilan nagara. Kahiji taun 2008 basa ngarencangan Pa Ginandjar Kartasasmita, salaku ketu DPD-RI, nepungan PM Jepang harita, Fukuda. Harita salian kuring jeung Dubes RI keur Jepang, Yusuf Anwar, urang Singaparna. Diajak oge Iwan, penterjemah ti Kedubes RI di Jepang, manehna ngaharewos “Ieu mah utusan ti nagara Pasundan”, bari ngaheheh da manehna oge urang Cianjur pituin.
Kadua, basa awal bulan Juli taun ieu, nyarengan ka Timor Leste (TL), Ibu Menteri Perencanaan Pembangunan/Ketua Bappenas Prof.Dr.Armida Alisyahbana (kuring mah asa lebih anteb keneh nyebut Armida Kusumaatmadja, bari heureuey, wani heureuy teh pedah dina acara informal diantara anggota delegasi mantenna nyebat kuring sobat nu geus lila wawuh); tepung jeung Ramos Horta (presiden TL) jeung Xanana (PM TL). Harita kuring ditugaskan ku Kementerian Koperasi dan UKM, sedeng nu ditugaskeun ti Bappenas salasawiosna Kang Dida, ari ti utusan Menko Perekonomian dipimpin ku Kang Yudi, sarua jeung kang Dida, papada urang Bandung. Atuh Sabatae, di ditu teh ngobrol make basa Sunda wae. Sok komo rombongan ti Unpad nu dipimpin ku Pa Zul (Pembantu Rektor IV) oge ceu Erni (Dekan FE) nyandak balad teh urang sunda pisan. “Kongres urang Sunda” di Timor Leste, di jengkepan ku Kang Dedi, Dubes RI di ditu, anu oge pituin Sunda lulusan FH Unpad. Tuh ceuk saha urang sunda teu ngambah nagara. Sigana silaturahmi papada urang kudu ditingkatkeun boh kuantitas oge kualitasna.
Salah saurang sobat sim kuring, manehna jadi deputi di salah sahiji kementerian, pernah ngageuri ku kabiasaan urang Sunda. Dilahirkeun di Cirebon, sakola di Jogja, lila NTB, tapi ngarasa urang Sunda. Inyana humandeuar, hayang pisan ngariung jeung batur salembur ti tatar Sunda, sok sanajana kalan-kalan mah sok jadi deukeut kana pipaseaeun oge, majar teh. Jadi inget ka ibu Eti, urang Cipetir Sukabumi, muka warung timbel di kota Medan bari teu petot-petot ngembarakeun Wargi Pasundan keur riung mungpulung ngumbar katineung ka lemah cai banjar pamidangan; kalawan mayeng di bumina.
Dina dua bulan ieu (Juni-Juli) sok remen ider-ideran salian ti medan, kota-kota lianna nu datangan sok bari ngahaja nepungan urang sunda nu keur bubuara. Hasilna, teu weudeu ngajenghokna. Dina babasaan, prototife urang sunda mah heureut deuleu, pondok lengkah, jeung sok nyalindung ka gelung. Geuning henteu kitu, transmigran urang boh nu aya di Bolaang Mongodow (Sulut), jeung Namlea (Pulau Buru) kaitung arulet pisan. Khusus nu di Namlea, hiji kabupaten pamekaran tapi maju ngelehkeun kabupaten asalna. Ceuk bupati na ka kuring, “Kuncinya saya di dukung oleh Korpri”. Can ditembalan, inyana nyambung “Korpri itu Korp Priangan” bari gumujeng. Pantes wae geuning, sekda na urang Tasik, kadisna urang Sumedang, Dandim na urang Subang, Kajari jeung Kapolresna lila di Sukabumi. Ampir sarua jeung nu pernah diomongkeun ku Fadel Muhamad 3 (tilu) taun ka tukang ka kuring di bumina pa Ginandjar, di Gorontalo ceuk inyana sering rapat teh make basa sunda wae, da loba pajabatna urang sunda cenah. Geuning simana horeng, kabuktian urang sunda lain hayam pelung, nu ngan bisa kongkorongok di lembur sorangan sabada di usapan, tapi satria-satria pinilih anu paningalna jembar, teuneung ludeung tandang makalangan lain ngan saukur jago kandang.
Kasaksen pisan jembarna urang sunda mangsa kiwari oge mangsa bihari keur pieunteungeun urang ka hareup. Boa enya, jeung anggap enya wae, yen urang teh turunan seke seler nu pernah jugala rebuan taun katukang. Pagawean nalikung maneh, bari sisiku ka papada dulur, heureut deuleu pondok tenjo; eta lain watek urang. Namung da teu rek wuri-wuri kanu bade ngemut mung saukur. Wilujeng


text:
TKI di Arab Saudi
kacaritakeun eta bangsat teh geus ngadakom dina kenteng nunguan nu boga imah sare, sanggeus lila di tungguan nu boga imah teh can sare wae kadon hayeuh ngobrol terus sosonoan dapuguh geus lila tea teu panggih.
sibangsat geus teu kuat cangkeuleun nungguan bari ngadedengekeun nuboga imah, bari pok salakina ngomong ka pajikan na salakina: euh nyi meni liket asa ketan kieu. ceuk salakina...
pamajikan na seuri bari ngarangul... ngadenge kitu sibangsat anu geus lila nungguan beuki keuheul wae atuh, jrut manehna turun tina suhunan bari pok ngomong "oncoman we sakalian ajig....bari dirigdig lumpat si bangsat teh. teu kosi lila eta bangsat teh balik deui bari " jedak...najong bilik manehna ngomong deui dasar ulen siah... dirigdig deui we eta sibangsat teh lumpat


text: 1Hiji mangsa, jamaah di Antioki kadatangan dulur-dulur ti jamaah Yudea, anu nerangkeun yen jamaah Antioki kudu disarunat nyumponan adat istiadat warisan ti Musa; sabab mun teu kitu, hamo bisa salamet. 2Tapi pendirian maranehna anu kitu teh, pohara dibantahna ku Paulus jeung Barnabas mah. Ahirna, jamaah ngutus Paulus, Barnabas, jeung sawatara urang deui ka Yerusalem pikeun nyawalakeun sualna. 3Ku jamaah, eta utusan-utusan teh, dianteur nepi ka wates kota; ti dinya, karebat lumaku, — jalanna — ka tanah Puniki jeung Samaria. Dulur-dulur anu caricing di dinya, barang dibarejaan yen loba bangsa-bangsa anu asalna teu ngenal Allah teh, tarobat sarta meunang nugraha, kabeh marilu atoh. 4Di Yerusalem, — sanggeus dibageakeun ku jamaah jeung ku rasul-rasul katut parakokolotna — parautusan teh ngadadarkeun beubeunanganana enggoning ngalaksanakeun padamelan Allah. 5Tapi cek anggota-anggota anu asal ti golongan Parisi mah, anggota-anggota anu lain Yahudi teh wajib disarunat heula pikeun nyumponan hukum Musa. 6Hal eta, ku rasul-rasul jeung parakokolot tuluy digunemcaturkeun. 7Sanggeus sual jawab rada lila, ahirna Petrus nyarita, “Dulur-dulur tangtu aremut keneh, yen baheula, simkuring geus dipilih ku Allah jadi biwir panyambung lemek pikeun ngajak bangsa- bangsa anu teu ngenal Allah, supaya percaya kana uaran Injil. 8Allah anu uninga kana eusi hate tiap-tiap jelema, kersa nampi maranehna sarta maranehna geus dipaparinan Ruh Allah cara urang. 9Eta teh nandakeun, yen Anjeunna teu ngabeda-beda; jiwa urang jeung maranehna sarua; ku lantaran iman kapercayaan, maranehna oge geus disucikeun ku Anjeunna. 10Jadi, naha atuh urang make arek ngadoja ka Anjeunna, niat rek ngamomotan papada dulur ku pasangan anu hamo baris katanagaan, boh ku karuhun, boh ku urang-urang. 11Ari sual pisalameteun mah, kaayaan urang jeung maranehna teh sarua bae. Sabab anu jadi lantaran urang bisa salamet mah, nya eta upama urang percaya kana sih kurnia-Na Isa, Gusti Jungjunan urang.” 12Jep, jamaah jempe; terus maranehna ngabarandungan katerangan ti Paulus jeung Barnabas anu medarkeun tanda-tanda ajaib jeung mujijat-mujijat padamelan Allah di kalangan bangsa-bangsa sejen ku perantaraan aranjeunna. 13Geus kitu, ngong Yakobus nyarita, “Dulur-dulur! 14Ku saderek Simon geus diterangkeun yen ti awalna keneh kajurung ku welas asih-Na ka bangsa-bangsa sejen, Allah parantos milih hiji bangsa anu baris ngemban pajenengana-Na. 15Ieu teh luyu pisan jeung pisaur nabi-nabi dina Kitab anu kieu ungelna: 16‘Engke Kami bakal datang deui, seja ngawangun deui pondok Daud nu geus runtuh, sina ngadeg sarta weweg, 17supaya umat sejenna oge nareangan Pangeran, nya eta sakumna bangsa-bangsa anu acan wawuh ka Allah, anu kaasup milik Kami keneh. 18Kitu dawuhan Gusti anu padamelana-Na geus kawentar ti awit awalna keneh.’ 19Ku sabab eta, atuh dulur-dulur urang nu teu sabangsa anu geus tarobat ka Allah teh, cek simkuring mah, ulah diririweuh. 20Cek timbangan simkuring, hadena mah urang suratan bae. Urang nasehatan yen maranehna kudu pantrang ngadahar kadaharan-kadaharan anu disajenkeun ka berhala-berhala, kana pajinahan, ngadahar daging sato anu paeh bangkar, sarta ngadahar getih. 21Sabab hukum Musa teh, geus sumebar di tiap-tiap tempat ti baheula keneh; tug, nepi ka kiwari oge, eta hukum teh masih keneh terus dibaraca di tempat-tempat ibadah unggal-unggal poe Sabat.” 22Geus kitu, rasul-rasul jeung kokolot katut sakumna jamaah mutuskeun ngirim utusan ka Antioki, anu kudu indit bareng jeung Paulus sarta Barnabas. Anu kapilih jadi utusan teh, nya eta Yudas anu katelah Barsabas jeung Silas, duanana, jelema anu kapandang di jamaah. 23Maranehna mawa surat, unina, “Rasul-rasul, parakokolot, katut anggota-anggota jamaah di dieu, ngaturkeun salam ka dulur-dulur nu teu sabangsa di jamaah Antioki, Siria, sareng Kilikia. 24Nampi wartos, yen saderek-saderek kenging kabingung lantaran kadongkapan jalmi-jalmi ti pihak simkuring, anu pangajaranana abot katampina ku para saderek. Darongkapna teh, sanes pisan ku pangjurung ti simkuring. 25Tumali sareng eta, simkuring, ayeuna ngutus jalmi-jalmi ka saderek-saderek, anu disarengan ku saderek Paulus sareng saderek Barnabas anu kaasih, 26anu parantos nandonkeun nyawa demi pajenengan Gusti Jungjunan urang, Isa Al Masih. 27Anu diutus ku simkuring teh, nya eta saderek Yudas sareng Silas, anu baris nerangkeun eusi serat langkung paos. 28Numutkeun putusan ti Ruh Allah, kitu deui ti jamaah; ka para saderek moal bade ditambih ku kawajiban-kawajiban anu abot sapertos kitu, iwal ti ieu pepeling: 29Saderek-saderek kedah pantrang kana kadaharan-kadaharan anu disuguhkeun ka berhala-berhala, getih, daging sato anu paeh bangkar, sarta kana kalakuan anu kaasup jinah. Kalintang saena upami kersa ngestokeun kana ieu pepeling. Sakitu anu kahaturkeun. Mugia para saderek ginanjar kawilujengan.” 30Sanggeus kitu, Yudas jeung Silas pamitan pikeun indit ka Antioki. Sadatangna, terus aranjeunna ngumpulkeun jamaah sarta suratna dipasrahkeun. 31Sanggeus dibaca, jamaah ngarasa bungah sabab eusina pinuh ku ucap panglipur. 32Saterusna, Yudas jeung Silas anu oge jaradi nabi, nganasehatan ku pituah-pituah anu matak nguatkeun iman. 33Sanggeus mangkuk rada lila, kakara dijarurung mulang deui ka nu ngarutusna kalawan dibarengan ku pidu'ana sarerea. 34Tapi ari Silas mah, tetep di dinya, henteu ngiring mulang. 35Paulus jeung Barnabas masih keneh ngalanjrek di Antioki sarta ngawuruk; nya babarengan jeung urang dinya, ngawawarkeun pangandika Gusti. 36Sanggeus rada lila, Paulus sasauran ka Barnabas, “Urang ngalongok dulur-dulur di tempat urang bareto nepikeun pangandika Gusti tea; nya hayang terang bae, kumaha kaayaanana teh.” 37Barnabas ngarempugan asal dibaturan ku Yahya anu katelah Markus tea. 38Tapi ku Paulus, henteu disaluyuan; sababna, Markus geus kungsi ninggalkeun aranjeunna waktu di Pampilia lantaran teu puruneun digawe babarengan. 39Tungtungna, aranjeunna jadi cekcok nepi ka jadi paturay. Barnabas balayar ka pulo Siprus mawa Yahya. 40Ari Paulus mah, milih Silas. Sanggeus ku jamaah dipercayakeun kana pangjaring Gusti, 41bral, aranjeunna, mariang ka tanah Siria jeung Kilikia pikeun nguatkeun jamaah-jamaah di dinya.


text:
Senin, 18 Februari 2013
(08) DI NAGRI DANGDUT (Godi Suwarna)
trijata, urang ukur bisa jogéd bari lanjung
da di dieu musik dangdut sumedeng ngemprung mamarung
sanggeus panggung ti dayeuh manjang ka kampung
paranti nu parebut pais angin, seupan batu jeung kucubung
di nagri nu hajat rongkah ngagelar-gelar kabingung
kecap jeung peurah kalimah jadi rupaning hariring
tinghaleuang silih simbeuhan mémérang
trijata, urang ukur boga éngklak katut gitek
ngaréngkénék peureum-beunta ngararasakeun cimata
dina gunta-gantina rumpaka nu diumbar ku paradiva dadakan
ku nu ngiriditkeun jangji, ku nu keur ngobral kaceuceub
nu ngabudah dina headline, nyolong lolongkrang frametime
wirahmana atung énéh matak malitekkeun cangkéng
muntir-muntir sarah sirah méméh bedah jadi utah
trijata, horéng ukur imbit anjeun lenyepaneun
margi bunder langkung beuneur batan jangji politisi
jeung sakabéh komposisi sanggian bubuleud peureup
singhoréng eundeur pinareup langkung ngageterkeun kalbu
batan lagu kabangsaan nu kapireng didangdutkeun ku team sukses
basa anjeun lelet ngebor muter-muter parabot anti monétér
nagara manjing gumiwang, jalan panjang narawangan
(0
Sajak Godi Suwarna
Saeutik Ngeunaan Filsafat Aristoteles
Filsafat Aristoteles ngembang dina tilu sampalan. Nu kahiji nyaéta waktu masih kénéh diajar di Akademi Plato waktu gagasanna masih deukeut jeung guruna, tuluy waktu ngungsi, jeung nu panungtung sawaktu manéhna mingpin Lyceum ngawengku genep karya tulisna nu ngabébérkeun masalah logika, nu dianggap sabagé karya-karyana nu pan pentingna, salian pangdeudeulna dina widang Metafisika, Fisika, Etika, Politik, Ilmu kedokteran, Ilmu Alam jeung karya seni.
Dina widang élmu alam, manéhna mangrupakeun jalma nu pangheulana ngumpulkeun jeung ngumpak-ngumpak (mengklasifikasikan) spesies-spesies biologi nu sistematis. Karyana ieu ngagambarkeun kumaha kecenderunganana kana analisa kritis, jeung pencarian ngeunaan hukum alam jeung keseimbangan kana alam.
Patojaiyah jeung Plato nu ngébréhkeun téori ngeunaan bentuk-bentuk ideal benda, Aristoteles ngajelaskeun yén materi teu mungkin mun euweuh bentuk sabab manéhna aya (eksis). Kamandangna (pemikiran) nu séjén nyaéta ngeunaan laju (gerak) dimana disebutkeun sakabéh benda laju nuju hiji tujuan, hiji kamandang nu disebutkeun bercorak teleologis. Sabab benda teu bisa laju (bergerak) ku soranganana mangka kudu aya penggerak dimana eta penggerak kudu boga penggerak nu séjénna tug nepi ka penggerak pangheulana nu cicing (tak bergerak) nu saterusna disebut ku theos, nyaéta hartina dina Bahasa Yunani ayeuna dianggap Tuhan. Logika Aristoteles nyaéta hiji sistim cara mikir deduktif (deductive reasoning), nu malah nepi ka ayeuna masih dianggap sabagé dasar tina sagala atikan ngeunaan logika formal. Sok sanajan kitu, dina jero panalungtikan (penelitian) ilmiahna manéhna rumasa ogé pentinga observasi, eksperimen, jeung cara mikir (berfikir) induktif (induktive thingking).
Hal séjén dina rarangka mikir nu jadi sumbangan penting Aristoteles nyaéta silogisme nu bisa dipaké pikeun metot kacindekan nu anyar nu ngepas tina dua bebeneran (kebenaran) nu geus aya. Misalna aya dua pernyataan (premis)
Sakur jalma pasti bakal paéh (premis mayor)
Sokrates nyaéta jalma (premis minor)
Mangka bisa dicokot kacindekan yén Sokrates pasti bakal maot.
Sumber : https://www.facebook.com/muklis.gumilang/posts/609748765706863
dialihbasakeun ku : Irfan el Fikr
Sumber : https://www.facebook.com/muklis.gumilang/posts/609748765706863
dialihbasakeun ku : Irfan el Fikr
Minggu, 17 Februari 2013
KASURUPAN
Teu jiga tisasari. Poé ieu, pasar tiiseun. Tengah poé ngan hiji-dua nu ngalalar. Pamajikan ngaléos ka musola. Di jongko tinggal kuring jeung Isah, pagawé anyar. Asa aya kasempetan, gap ramona dicekel. Males ngarames. Asa dihatéan, leungeuna ditarik rék dicium. Can gé atel. “Ehem!”. Pamajikan ngadéhém, tukangeun. Deg. Jajantung asa dicentok. Teu lémék, teu nyarék, pamajikan ngadongkang laci, laju balik deui ka musola. Wanci Isa, ngawani-wani balik. Geus dikoncian. Keketrok, panto euwueh nu muka. Teu antaparah, gerebeg api-api kasurupan, mamacanan. Gegerem. Awak dadapangan, panon diburial-buncelikeun. Teu gaplah. Pamajikan kaluar, rawah-riwih. Tatangga rabul, malah aya kokolot sagala. Rék dicerek ku opatan. Kuring ngejat bari ngagerem handaruan. Nyingsieunan. Orokaya, ngejat tarik teuing, sirah neunggar pager beusi. “Aduh!”. Sirah jangar. Panon reumbay. Ras inget keur kasurupan. Bari muringis, gegerem deui. Kokolot nu rék ngubaran kalah mesem, ngaléos, dituturkeun ku tatangga. Ting séréngéh. Baralik. Pamajikan jebi, ngaléos ka jero dituturkeun ku Isah.
Moehammad Sanoesi
Moehammad Sanoesi, (Cimaragas, Banjar Patroman, Ciamis 1889-Jakarta 8 Oktober 1967). Pajoang kamerdékaan, wartawan, jeung pangarang. Ramana, Radén Wiradinata, kungsi jadi camat di Warungkiara, Pelabuhan Ratu, Sukabumi. Sanggeus namatkeun sakola dasar, anjeuna ngalajengkeun ka sakola guru (HIK) di Bandung dugi ka tamat. Saparantos lulus anjeuna rupina kantos ngawulang, nanging nu jelas, perhatianna langkung museur kana jurnalistik sareng pergerakan nasional. Anjeuna aktip sabagé anggota sareng salajengna pangurus Sarékat Islam cabang Bandung.
Taun 1919 kénging persdelict kumargi seratanna mangrupi dangding “Garut Génjlong” (Garut Gempar) dimuat dina koran Pajajaran anu eusina ngiritik kasarakahan sareng kalakuan teu uni Radén Musa (Moesa) Kartalegawa bupati Garut. Anjeunna dikerem sababaraha sasih. Nanging hal éta teu ngajantenkeun anjeuna jejerih.
Taun 1920 anjeuna mingpin Sora Merdéka “dieusi kaperluan Sarékat Islam jeung katerangan-katerangan perkara umum”. Dina kongres Sarekat Islam taun 1921 di Semarang, waktu kajantenan perpecahan sabab kelompok nu deukeut jeung golongan komunis maksad ngaléléngkahan ieu partey, Muh. Sanusi nu kalebet golongan nu pecat.
Taun 1923-1926 anjeuna midangkeun (nerbitkeun) sareng mingpin tengah bulanan (salajengna minggonan) Surapati dina basa Sunda.
Taun 1926 anjeuna kalebet jalmi anu dipiceun ku pamarentah Belanda ka Digul Hulu, Irian nu pikasieuneun. Dibebaskeun taun 1932, Muh. Sanusi di Bandung aktip deui dina dunya jurnalistik sareng pergerakan. Tah dina waktu harita pisan anjeuna katingal caket sareng Bung Karno anu nembé bebas ti penjara Sukamiskin.
Dina widang ngarang Muh. Sanusi kakoncara ku romanna Siti Rayati (1923) anu ngalebet tilu jilid buku nu aripis. Buku éta kantos dicétak ulang sababarahakali sareng ageung pangaruhna ka pangarang-pangarang Sunda nu sanésna sapertos Yuhana, sanaos saleresna carita éta masih basajan kenéh pisan sareng atah. Salami jumeneng Sanusi nikah tilu kali. Nu kahiji sareng sasama lulusan HIK sareng sawaktos dipiceun ka Digul anjeuna nikah deui margi istri nu kahiji alim ngiring ka pangberokan. Sauihna ti Digul, anjeuna nikah deui kanggé nu katilu kalina. Ti istri nu pangsepuhna anjeuna gaduh saurang putra nu namina Hasan Sanusi anu cekap dipikawanoh di dunya perpileman nasional.
Sumber: (Ensikloped Sunda) ti https://www.facebook.com/
groups/225182880893351/doc/ 397250610353243/
Dialihbasakeun ku Irfan.
Taun 1919 kénging persdelict kumargi seratanna mangrupi dangding “Garut Génjlong” (Garut Gempar) dimuat dina koran Pajajaran anu eusina ngiritik kasarakahan sareng kalakuan teu uni Radén Musa (Moesa) Kartalegawa bupati Garut. Anjeunna dikerem sababaraha sasih. Nanging hal éta teu ngajantenkeun anjeuna jejerih.
Taun 1920 anjeuna mingpin Sora Merdéka “dieusi kaperluan Sarékat Islam jeung katerangan-katerangan perkara umum”. Dina kongres Sarekat Islam taun 1921 di Semarang, waktu kajantenan perpecahan sabab kelompok nu deukeut jeung golongan komunis maksad ngaléléngkahan ieu partey, Muh. Sanusi nu kalebet golongan nu pecat.
Taun 1923-1926 anjeuna midangkeun (nerbitkeun) sareng mingpin tengah bulanan (salajengna minggonan) Surapati dina basa Sunda.
Taun 1926 anjeuna kalebet jalmi anu dipiceun ku pamarentah Belanda ka Digul Hulu, Irian nu pikasieuneun. Dibebaskeun taun 1932, Muh. Sanusi di Bandung aktip deui dina dunya jurnalistik sareng pergerakan. Tah dina waktu harita pisan anjeuna katingal caket sareng Bung Karno anu nembé bebas ti penjara Sukamiskin.
Dina widang ngarang Muh. Sanusi kakoncara ku romanna Siti Rayati (1923) anu ngalebet tilu jilid buku nu aripis. Buku éta kantos dicétak ulang sababarahakali sareng ageung pangaruhna ka pangarang-pangarang Sunda nu sanésna sapertos Yuhana, sanaos saleresna carita éta masih basajan kenéh pisan sareng atah. Salami jumeneng Sanusi nikah tilu kali. Nu kahiji sareng sasama lulusan HIK sareng sawaktos dipiceun ka Digul anjeuna nikah deui margi istri nu kahiji alim ngiring ka pangberokan. Sauihna ti Digul, anjeuna nikah deui kanggé nu katilu kalina. Ti istri nu pangsepuhna anjeuna gaduh saurang putra nu namina Hasan Sanusi anu cekap dipikawanoh di dunya perpileman nasional.
Sumber: (Ensikloped Sunda) ti https://www.facebook.com/
Dialihbasakeun ku Irfan.
Sabtu, 16 Februari 2013
Mangfaatna Daun Sareng Akar Sadagori
Tos pada kauninga ku sadayana, réhna tangkal sadagori mah sok aya di sabudeureun buruan, namung urang kirang merhatoskeun mangfaatna daun sareng akar sadagori. Saperkawis éta, abdi badé medar sakedik perkawis sadagori sareng mangfaatna.
Daun sadagori téh tias diangge ngalandongan: Ngalancarkeun haid, ngalemeskeun kulit, bisul, kulit anu nanahan, éksim, ngalancarkeun miceun, muriang, borok peujit , disentri, malaria, rematik, cacingeun sareng panyawat anu sanésna. Mung kadé! Saupami anu nuju kakandungan mah, teu kénging dipasihan, kualatan tiasa ngagugurkeun anu aya dilebet (janin).
Carana:
Kanggé landong lebet: Sik-sik sing ipis akar sadagori seueurna 50 gram, ditambih gula bodas, langkung saéna mah nganggé gula kawung sacekapna, teras digodog sareng cai 3 gelas dijantenkeun sagelas. Dileueut tina sadinten mung sakali énjing-énjing wungkul.
Kanggé saluareun kulit: Taruk daun sadagori sabaraha lambar, gumantung ageung alitna panyawat, lajeng diréndos teras di balurkeun atanapi dipopokeun kanu aya panyawatan.***
Daun Pungpurutan
Pungpurutan nyaéta salah sawios tutuwuhan nu alit kalebet perdu. Sok seueur di sisi jalan atanapi di sisi tegalan. Mangfaatna kanggé: Diséntri sareng sesah kahampangan anu sakaterang abdi mah.
Carana: Petik sasabaraha lambar daun pungpurutan, teras diwasuh sing dugi ka beresih. Salajengna Gecek daun éta sareng cai sagelas kana rantang atanapi Waskom. Teras disaring. Leueutna enjing-enjing sareng wengi dimana bade kulem.***
*Mugia aya mangfaatna kanggé urang sadayana
Nu nyerat: Eni Setiani :https://www.facebook.com/mbichymemp
Kamis, 14 Februari 2013
Fiksimini Sunda #Durbala#
Nyud! Urat pajuranteng jero babatok sirahna asa dikenyang satakerna.
Jangar! Panon asa nolol dipeureumkeun. Nahan kanyeri bari
nginget-nginget naon nu geus kajadian. Sirah kalah beuki lungleng,
muter. Awakna kakalayangan na méga, mongkléng. Les kapiuhan, teuing
sabara lila. Nyay. Na pikiran, aya cahya nyampeurkeun, ngelemeng. Beuki
deukeut, beuki écés, antukna bray. Panon beunta. Néon na Lalangit,
moncorong. “Aing di mana?” Uteukna ngararampa. Tek, tek. Sora jam béker.
Luhureun méja, gigireun. “Jam sabaraha ayeuna? Beurang atawa peuting?”
Rék nguniang, sakujur awakna asa teu tulangan. Sirahna beurat. Reup
peureum deui. Bréh, botol arak balatak luhureun méja. Sakeupeul pél
beureum diteureuy. Bréh deui. Balik ngantor, ngajanteng na téras imah,
molohok nénjo pamajikan keur ngagaléntoran lalaki, dina sofa. Ngaléos,
muru kafé. Jajantungna asa didudut. “Gusti...! Naon lepat abdi?”
Kulutrak. Disusul sora léngkah ngadeukeutan. Pamajikanana. “Akang geura damang...” Teu kireum-kireum, ngusapan.
Selasa, 12 Februari 2013
Lelaki Tua
Lelaki tua
Segelas kopi dan segulung kenangan.
Dari tempat ia duduk, kerata masa silam datang dan pergi
Kaki berkaratnya menderit, menjerit
Malas menginjak rel yang telah digariskan
Lelaki tua
Ampas kopi dan segulung kenangan
Dari tempatnya ia duduk,
Waktu kehilangan jarum dan angka-angkanya.
Sabtu, 09 Februari 2013
Fikmin #Nohonan Jangji#
Ninja beureum digebér. Suat-siet, teuing sabaraha puluh kandaraan kasiap. Sareupna. Angkeub beuki meredong. Hareupeun, beus ngarayap, tanjakan mayat. Haseup ngeplek tina knalpotna. Dina gigi opat, gas dikenyang satakerna. Nyiap. Mesin beus ngahéang, héabna ngusap awak. Dada beuki didepongkeun, gas terus dikenyang. Beus kasiap, orokaya tikungan ngenca ngabongohan, treuk toronton, mapag hareupeun. Toot..! Sora klaksonna. Lenyap, haté méotan, jantung ilang ketegna. Dédéngéan ngadadak réhé, sirah ngabeuratan, téténjoan poék. Teu inget di bumi alam. Gurinjal, Hudang. Jantung ratug, késang ngagarajag. Gigisik, ngumpulkeun pangacian. “Alhamdulilah, Gusti, ngan ukur ngimpi”. Rét kana jam. Satengah opat soré. Inget boga jangji, gira-giru ganti pakéan, teu mandi heula. Ninja beureum distater. Haté ngageter. Geuleuyeung mapay gang lalaunan. Gok, anjog ka jalan aspal. Teu kanyahoan. Ti béh kénca treuk hayam, oléng. Sérépét, jegér!
Selasa, 05 Februari 2013
Pragmen Kiwari
Der!
Musik ngageder
Diskotik peupeus
Teu nolih nagri harénghéng
Nu daratang moyég, jogéd.
Gur!
Hulu-hulu pangagung kahuru
Isu pulitik ngelun nyambuangkeun hangru
Nerekab nyaliarakeun hawa panas.
Hoghag. Papada manéhna.
Teu paduli. Norma, adab, adat.
Silih sangka, silih supata
Ngong!
Ulama, pendeta, brahma mapadonan
Jalan surga-naraka
Welas-asih Gusti taya papadana
.
Anggang ti kariaan,
Jauh ti padungdengan,
Tebih ti wejangan-wejangan
Angin tingtrim ngagilisir nurih ati jalma-jalma leutik
Cangra bulan nyasaak rasa galandangan
Jerit kingkinna abadi, inghak susahna manjang
Tunggara nu hamo ingkah, salawasna.
Nu hirup malarat rosa
Teu bisa adu rega jeung nasib. Saindengna
Senin, 04 Februari 2013
Sayap Sayap Patah (Dialih basakeun kana basa Sunda) – Kahlil Gibran
Hirup kuring keur dina kaayan koma¸kosong lir hirupna Adam di Sawarga, nalika kuring ningal Selma ngajanteng di hareupeun, lir gurat cahaya. Mojang ieu téh hawa kalbu kuring nu ngeuyeubanana ku rusiah jeung kaahéngan jeung ngajadikeun kuring ngarti kana acining hirup....
Nanging, ayeuna cunduk waktuna kahirupan bakal misahkeun urang supados salira tiasa nyangking kaagungan hiji lalaki jeung kuring kakuduan hiji istri?
Naha pikeun hal ieu léngkob neureuy hariring manuk bul-bul ka jero legok-legokna, jeung angin ngaburak-barik dangdaunan makuta érmawar, jeung lalaki nincakan piala anggur? Naha gaplah samya peuting nu tos kalangkung na gilang-gumilangna cahya bulan na handapeun tangkal malati, tempat dua batin ngahiji?
Naha urang ngawang-ngawang kalayan gagah muru béntang-béntang dugika ringsek jangjang urang, teras ayeuna urang lungsur ka jero jurang? Atawa ngageubra cinta nalika manéhna ngadatangan urang, teras, nalika lugay, janten murka jeung mutukseun pikeun ngahukuman urang?
Atawa jiwa-jiwa urang ngarobah hiliwir angin peuting ngajangélék angin jadi topan nu ngaburak-barik urang, bencar ptulayah jeung niup urang lir lebu ka dasaring léngkob? Pan urang teu ngarumpak papagon; urang ogé teu ngasaan buah holdi; terus naha naon nu ngeukeuhan urang ninggalkeun ieu sawarga?
Urang tau kungsi sakongkol jeung barandal pikeun barontak, terus naha urang ayeuna nyuksruk kana naraka? Moal, moal, mangsa mangsa nu geus meungkeut urang langkung agung tinimang mangabad-abad nu geus kaliwat, jeung cahya nu nyaangan batin-batin urang leuwih digjaya tinimang mongkléngna kahirupan; jeung mun seug pakéwuh misahkeun urang di sagara nu teu ras-rasan ieu, angin bakal ngamprokkeun urang di basisir nu ayem, jeung mun hirup ieu ngarogahala urang, pati bakal ngahijikeun urang deui.
Batinna saurang wanoja hamo robah ku waktu jeung usum; bakal langgeng najan geus palastra awak, haté moal ilang punah. Haté wanoja lir pedang nu ngajangélék jadi médan perang; sanggeus kakayon dirungkad-rungkadkeun jeung jujukutan dihuru jeung batu-batu karang beureum ku getih jeung taneuh di pelakan tulang-taleng jeung tangkorék, manéhna bakal cicing tingtrim lir euweuh kajadian nanaon lantaran musim semi jeung musim gugur datang dina waktuna jeung prak ngawitan marigawé pakasaban...
Sumber: https://www.facebook.com/muklis.gumilang/posts/603801902968216
Dialih bahasakan ku Irfan el Fikr
Ngeunaan Ngambek (Elmu jeung Luang)
Ngambek mangrupikeun emosi nu sehat, taya bentenna jeung ceurik atawa seuri. Mun aya nu ngambek, bisa kulantaran kuciwa, sieun, kasigeung atawa ngarasa kanyenyerian. Ngan, mun anjeun manggihan salahsaurang ngambekna kaleuleuwihi, silidik heula, naha manehna dina kaayaan pangaruh ubar atawa kakeuanaan salahsahiji panyakit.
Dr. Helen Stokes Lampard ti Royal College of General Practitioners nembreskeun, aya sababarah kaayaan medis (kondisi medis) jeung obat-obatan nu bisa ngalantarankeun jalma gampang kasigeung. Aya dalapan hal nu mineng dilaporkeun patali hambalan amarah (tingkat kemarahan) di atntawis pasen:
1.
Hipertiroidisme
Hipertiroidisme lumangsung kusabab kelenjar tiroid kalobaan teuing nyieun tiroid. Kondisi samodel kieu biasana loba kaalaman ku awewe. Numutkeu Dr. Neil Gittoes, salahsaurang ahli endokrinologi di University Hospitals Birmingham and MBI the Priory Hospital, Birmingham, hormon tiroid mangaruhan sistim metabolisme urang. Hal ieu nyababkeun gulinggasahan (gelisah), gugup, jeung hese museurkeun pikiran (konsentrasi)
2.
Obat kolesterol
Statin nu diresepkeun sabage obat kolesterol tinggi bisa ngalantarankeun jalma gampang beak kasabaran. Dina hiji panalungtikan (studi) di Universitas California, statin bakal medalkeun seretonin nu leuwih handap, nu ngalantarankeun unggahna depresi jeung pati.
3.
Diabetes
Jalma nu katerap diabetes bakal beuki gampang kasigung. Kateusaimbangan kadar gula dina awak bisa ngalantarankeun kateusaimbangan seretonin dina otak. Akibatna, jalma leuwih agresif, bingung, ambek kaleuleuwihi malah nepi ka panik.
4.
Deprtesi
Numutkeun Paulus Blenkiron, saurang psikiater di Bootham Park Hospital, York, depresi bisa ngalantarankeun jelema gede ambek, guligah (gelisah) jeung ngakibatkeun rasa disapirakeun (teu berharga), eraan, atawa ngarasa salah.
5.
Autisme
Gangguan tumuwuh (perkembangan) ieu bisa mangaruhan tumuwuhna kanormalan otak jeung kaparigelan (keterampilan) sosial jeung komunikasi. Loba hal nu menstimulasi sensorik bisa ningkatkeun nu autis gampang ngambek.
Alzheimer
Panyakit ieu ngarupakeun bentuk dimensi atawa kapikunan nu mangaruhan fungsi otak kaasup sikep emosional jeung kapribadian jalma. Hal ieu bisa ngajadikeun jalma gampang kasigeun jeung gampang ambek nu kaleuleuwihan.
7.
Obat tidur
Obat-obat tidur kawas benzodiazepin terapna teh ku ngalaunan mangpirang fungsi otak. Ku ngurangan sababaraha fungsi, obat tidur ieu bisa nyababkeun jalma gampang kasigeung.
8.
Sindrom pra menstrusi
Sindrom pra menstruasi (PMS) nu terap ka awewe kajadian kusabab teu saimbangna hormon kawas esterogen jeung progesteron. Awewe jadei leuwih gampang ambek euweuh alesan nu jelas. Numutkeun Amerika College of Obstetics and Gynecology, mood awewe bisa rubuh-robah sallila dua minggu samemeh menstruasi.
Nilikan dalapan musabab di luhur, urang ayeuna ngarti yen kaambek jalma bisa jadi lain kusabab egona. Panyakit sarta ubar (obat-obatan) bisa mangaruhan seretonin dina otak jeung ngalantarankeun kaambek nu teu wajar.
Sumber: https://www.facebook.com/muklis.gumilang/posts/603832222965184
Langganan: Entri (Atom)


text:
Walirang
Walirang mangrupakeun unsur kimia nu dina tabel periodik lambangna S (sulfur) jeung nomer atom 16; nonlogam multivalén nu jumlahna di alam kawilang loba, tanpa rasa, sarta tanpa bau. Dina bentuk alami, walirang ngarupakeun padetan kristalin warna konéng, salaku unsur murni atawa salaku mineral sulfida atawa sulfat. Walirang mangrupakeun unsur ésénsial pikeun kahirupan, sarta aya dina dua rupa asam amino ésénsial. Mangpaat komersilna di antarana pikeun pupuk, mesiu, korék api, inséktisida, jeung fungisida.
Ciri penting[édit | sunting sumber]
Dina hawa rohangan, walirang téh padetan warna konéng-caang. Najan walirang téh kawentar ku bauna - kawas bau endog kacingcalang - asal sabenerna mah tina hidrogén sulfida (H2S); walirang unsur mah euweuh bauan. Mun diduruk, bakal ngahasilkeun sulfur dioksida, sahingga seuneuna bulao. Walirang teu leyur dina cai, tapi leyur dina karbon disulfida. Wilangan oksidasi walirang biasana −2, +2, +4 jeung +6. Walirang bisa ngabentuk sanyawaan nu stabil jeung unsur naon waé, iwal gas mulya.
Dina ujud padet, walirang téh tadina mah bentukna makuta siklik molekul S8. Tapi, di sagigireun S8, walirang boga sababaraha alotrop. Mun hiji atomna leungit, jadi S7 nu ngajadikeun kelir konéng walirang. Sabalikna, tatanggana nu leuwih hampang, oksigén, nu penting mah ngan aya dua bentuk: O2 jeung O3. Selenium, analog walirang nu leuwih beurat, bisa ogé ngabentuk cingcin, tapi leuwih mindeng kapanggih dina ujud ranté polimér.
Kristalografi walirang mah kompléks, sabab alotrop walirang kabentuk gumantung kana kaayaan anu husus. Struktur kristalna béda-béda, tapi nu ilahar mah S8 rombik jeung monoklinik.
Nu jadi ciri walirang, nyaéta viskositas walirang lééh nu teu cara cairan séjén: naék nuturkeun hawa alatan kabentukna ranté polimér. Tapi, mun geus nepi kana temperatur nu cukup mah, viskositasna téh nyirorot, sabab aya cukup énérgi nu bisa dipaké pikeun megatkeun ranté polimérna.
Walirang amorp atawa "plastik" bisa dihasilkeun ku cara niiskeun kalawan gancang waliran lééh. Kristalografi sinar X nunjukkeun yén bentuk amorp mibanda struktur héliks nu diwangun ku dalapan atom per kurilingna. Bentuk ieu métastabil dina hawa rohangan, tapi lila-lila bakal balik deui jadi bentuk kristalin. Prosés ieu lumangsung dina jangka sababaraha jam nepi ka sababaraha poé, tapi mun dikatalisan mah bisa leuwih gancang.
Mangpaat[édit | sunting sumber]
Walirang loba mangpaatna dina aplikasi industri. Turunan utamana, asam sulfat (H2SO4), walirang kaasup unsur penting pikeun bahan baku utama di industri.
Walirang paling loba dipaké dina produksi asam sulpat, sabab asam sulpat ieu penting pisan pikeun rupa-rupa industri, sahingga konsumsi bahan kimia ieu bisa jadi ukuran kamekaran industri di hiji nagara.
Walirang ogé dipaké dina batré, detergén, vulkanisasi karét, fungisida, jeung pabrik pupuk pospat. Sulpit dipaké pikeun ngabodaskeun kertas jeung salaku pangawét anggur jeung bungbuahan nu digaringkeun. Kusabab watekna nu bisa kaduruk, walirang ogé dipaké dina korék api, mesiu, jeung 'pemadam kebakaran'. Natrium atawa amonium tiosulpat dipaké salaku panyampur pikeun nyitak poto. Magnésium sulpat, dipaké dina rupa-rupa kagiatan, di antarana salaku tambahan asupan magnésium pikeun pepelakan.
Ahir 1700-an, tukang mébel migunakeun walirang lééh pikeun ngahasilkeun inlay hiasan dina karyana. Tapi, kusabab nalika walirang dilééhkeun téh ngahasilkeun sulfur dioksida, kamonésan ieu ditaringgalkeun.
Peran biologis[édit | sunting sumber]
Asam amino sistéin jeung métionin ngandung walirang, nya kitu ogé polipéptida, protéin, jeung énzim nu ngandung asam amino ieu. Hal ieu nunjukkeun yén walirang téh mangrupakeun komponén penting pikeun sakabéh sél hirup. Beungkeut disulfida antarpolipéptida penting pisan pikeun ngabentuk struktur protéin.
Baca ogé[édit | sunting sumber]
- Daur walirang
- Beungkeut disulfida
- Sulfonium S+, S+R3
Rujukan[édit | sunting sumber]
- Sulfur, Wikipédia édisi basa Inggris (11 April 2006)
- Los Alamos National Laboratory – Sulfur
- R. Steudel (éd.). 2003. Elemental Sulfur and Sulfur-Rich Compounds. Topics in Current Chemistry (230 & 231). Springer, Berlin.


text:
Kacaritakeun keur mangsa peuting di hiji pilemburan nu katelah lembur Cibinong nu perenahna dina puncluk pasir nu paeunteung-eunteung jeung gunung jayanti, diwewengkon pakidulan Palabuan ratu.
harita mangsa ba'da isya, mang dadin karak balik ti mushola belah tonggoh nu teu jauh ti imahna, bus kapakarangan sanggeus morosotkeun samping polengna nu tuluy di sangsangkeun kana tak-tak, goledag gogolehean dina luhur dipan nu aya panyarandeannana nu dijieun tina awi bitung hideung, hareupeun tepas.
ret kaluhur kana lantera nu di kaitkeun kana kawat di hareupeun warung nu ngahaja masih keneh di buka nu singkalices katebak angin peuting , sabenerna warung teh asalna mah kamar hareup nu di sulap jadi warung, eusina ge teu loba ngan nu kararitu we kayaning sembako jangn nambahan resiko dapur jeung jajan budak, jeung deuih didinya mah kahiji rada anggang ka warung, kaduana pas di hareupeun jalan liliwatan ka cai wahangan, jadi lumayan we ari baralik ti cai atawa memeh kacarai sok nyarimpang mareuli kayaning sabun, sampo, odol, atawa es bon bon jang ngabebenjokeun budak ngalah anteng nungguan indungna nyeuseuhan.
kulutrak panto muka, ceu lomrah pamajikanna kaluar bari ngelek si bungsu, lengeun katuhuna ngajingjing ketel eusi ci teh panas jeung gelasna 2 siki.
sok di tunda dina talupuh dijuru deukeut warung, tuluy diuk dina tepas bari ngalahun anakna.
"nyi...pang ngalungkeun angel, jang si ujang tunduheun yeuh..!" ceuk ceu lomrah ka nyi Lia nu keur lalanggiran di jero imah bari nulis hareupeun lampu cempor.
"ih da ngaganggu wae nyi mah ..keur nulis oge" cenah bari kaleked nyokot bantal di juru handapeun jandela deukeut gulungan kasur, tuluy di bikeun ka indungna nu langsung di pake ngaganjel sirah si bungsu dina tepas bari di geberan ku samping.
Geus jadi kabiasaan di lembur etamah lamun peuting teh sok narariis heula di tepas memeh sare bari ngalobrol, kawantu dijero imah mah hareudang bayeungyang....maklum deukeut ka basisir.
Teu lila torojol pak erte nu perenahna ua-na ceu romlah, gek diuk dina tepas gigireun ceu lomrah, bru ngaluarkeun bako jeung kawung tina pesakna, gap kana kawung tuluy di cokot salambar, kop nyokot bako sacomot, sup diabuskeun kana kawung tuluy di linting, cekes-cekes..nyeuneutkeun udud bari di kenyot bangun nu ni'mat pisan, serbung... haseupna kasabudereun teras, kaambeu sengit bakona.
"euweuh caneuteunnyah?" ceuk mang dadin ka pamajikaanana bari solongrong nyokot bako jeung kawung
"ngasaan ah wa!" pok na teh
"hem" tembal wa erte bari angger ngenyot ududna.
"euh..enya poho" tembal ceu Lomrah
"nyi..pang nyaitkeun beuleum sampeu na catang hawu tuluy piringan bawa weh kadieu, tong poho jeung gula beureumna nagayoran!" cenah ngagorowok ka anakna.
"ih.... ku umi we atuh, pan nyi teh keur nyieun pe er loba keneh, bisi kaburu tunduh!" ceuk lia nembalan ti jero bari angger nulis.
"baku si nyai mah ari geus datang ngedulna teh, matak naon atuh nyieun pe er teh di beurang keneh geura tong disedek-sedek ka poek!" ceuk ceu lomrah bari kuniang hudang tuluy kadapur
"eta geura .. parawan-parawan, ieuh ..teu meunang lalanggiran kitu ..pamali!" cenah barang nempo anakna keur lalanggiran
"emang kunaon?" ceuk nyi lia malik nanya
"nyaho teu ..bisi maot kolot!" ceuk ceu lomrah nembalan
"ah..maenya..." nyi lia nembalan deui bari anger lalangiran
"hih....budak ayeunamah di bejaan teh kalahka ngaleyed" ceuk ceu lomrah bari tuluy ka dapur teu lila geus balik deui bari mawa beuleum sampeu 2 siki dina piring kaleng jeung gula beureum na ringkok leutik, cag diecagkeun hareupeun wa erte.
"sok tah wa, meungpeung haneut keneh, tuh caina dina ketel meujeuhna lumeguk geura" pok na teh bari gek diuk dina urut tadi, der deui ngageberan si bungsu.
keur kitu gerung-gerung sora motor di beulah tonggoh
"ke..ke.., sada aya sora motor nya, peuting-peuting kieu" ceuk wa erte bari ti dengdek-dengdek ngadedengekeun.
"heu euhnya...saha atuh, moal kitu nu karak balik ti panyabaan mah, asa sisinarieun !" ceuk mang dadin mairan.
gerung-gerung..kadenge deui sore motor teh beuki lila beuki narikan, bangun nu heseeun pisan ngaliwatan batu anu ringgul, sarerea mencrong ka lebah pengkolan, teu lila breh katempo aya motor nyampeurkeun ngaliwatan batu anu taringgul tea, meuni heseeun pisan, siganateh lain urang dinya meureun da mun ojeg urang dinya mah mawa motorna teh geus tapis pisan da geus biasa meureun...teu kungsi lila srog kahareupeun warung ceu lomrah, reg eureun, katembong hiji tangtungan lalaki ngora keneh make jaket hideung nu diseletingkeun setengahna, nutupan dadana nu katempo kembung pisan sigana mawa tas di jerona.
"punten, bade tumaros..dupi bumina ceu dedah palih mana nya?" ceuk ki semah bari muka kaca helmna tapi angger diuk dina sadel motor.
"teras we jang, ka peuntas ..ngan sigana moal tiasa nyandak motor da kedah ngaliwatan walungan..sangkilang caina keur ageung deuih, bari kadituna leueur deuih ma'lum usum nyijih" ceuk ceu lomrah nyelengkeung.
"ah..cobaan heula we ketah..da aya jambatan awian ..ari nanaon teh...!" ceuk mang dadin ngagebis, kapikiran ku mahehna tada teuing katempuhannana meureun lamun ki semah mihapekeun motor ka imahna, kumaha lamun eta semah ngendong, eum..meureun moal bisa sare sapeuting jeput balas nungguan motor batur.
"tah jang kalebah pudunan eta we, tuluy meuntas wahangan..sanggeus etamah nuturkeun jalan we da ngan sa arah....engke mun manggih imah, tuluy we .. nu katilu nu pang tungtungna ..eta imah nyi dedah!" mang dadin neruskeun bari tutunjuk.
"nuhun atuh, marangga sadayana" ceuk ki semah bari nyetarter motorna tuluy gura-giru indit deui mundun kalebak di jajapkeun ku paneuteup sarerea.
"semah ti mananya kang?" peuting-peuting kieu asa ku sisinarieunnya aya semah wani ngalunta kadieu bari mawa motor sorangan deuih teu dianteur ojeg, nya bisaeun kitu nanjakna? jeung ceu dedah mah asa teu bogaeun dulur ti dayeuh deuihnya?" pok ceu lomrah heraneun.
"duka teuing atuh? nya bisaeun meureun matak tepi kadieu oge!" cek salakina bari tonggoy udud.
---------------oooOooo-------------------------
Kacaturkeun ki semah bari jeung hese cape ahirna nepi oge ka imah nu di jug-jug, imah ceu dedah tea nu rada nenggang ti dua imah mimiti, kasampak nu boga imah keur ngadaraweung keneh di luar bari curinghak nempo nu karak datang.
srog motor di parkir hareupeun imah, sanggeus mareuman motor, tuluy ki semah turun bari nyampeurkeun ka tepas, tapi helm mah tetep di pake.
"punten, leres ieu bumina ceu dedah?"
"enya jang, na saha kitu? ceuk hiji awewe nu keur gogoleran nembalan bari hudang tuluy memener gelungan buukna.
"euh..ieu abdi aya titipan ti Sukabumi ceu!" ceuk ki semah bari mukaan jaketna
"titipan? ..titipan naonnya? ti sukabumi nya ti sahanya?" ceuk ceu dedah bari kerung tapi nangtung tuluy turun tina tepas.
sihoreng dina jero jaketna teh aya deui aisan matakan ka tempo pinuh pisan, tuluy manehna ngudaran aisan, di cekel kudua leungeuna bangun ati-ati pisan, buru-buru di asongkeun ka ceu dedah, tuluy balik deui kana motor nyokot tas ... song di asongkeun nu di tampanan ku salakina ceu dedah.
" abdi mah mung sakadar ka titipan ku ibu Eha ti Sukabumi, saurna aya serat dina lebet tas ..mangga we di aos, ayeuna abdi kedah mios deui... bilih kaburu wengi manten!" ceuk ki semah bari ngaleos deui muru kana motorna, gerung..gerung nyetarter motorna tuluy indit deui bangun rusuh pisan.
saba'da ditinggalkeun ku ki semah ceu dedah katut salakina kalah bengong mata simeuteun.
"astagfirullah..bapana!" ceuk ceu deah hariweus weus....bari nempo eusi aisan ....
---------------oooOooo-------------------------
Isukna kampung cibinong geunjleung, majar aya nu ngirim orok jeung bali-balina bari baloboran getih keneh tengah peuting, atuh jelema jul-jol pada hayang nyaksian kebeneranana, awewemah termasuk ceu lomrah daratang bari mawa beas sa gelas sewang, da kitu kabiasaan nana lamun nepo nu karak ngajuru teh.
"euleuh...eta budak teh meuni geulis kitu! nyaan harianeunnya indungna teh ..der dibikeun ka baturnya?" ceuk ceu Lomrah bari ngusapan eta orok
"nyasat atuh....urang ge bingung satadinamah, bari di bikeun jeung bali-balina deuih.... mangkaning urang mah pan teu bisa ngurusannana sanajan geus rea budak!" ceuk ceu dedah nembalan
"harita kenah bapana barudak dititah neang paraji di baturan ku mang uha, untung si ema na aya di imah!"
"na kunaon atuh make di bikeun? sugan budak jadah eta teh!" ceu Isah nu tadi cicing ngilu mairan
"hih...budakmah teu jadah atuh..lahir ka dunya teu boga dosa sa eutik-eutik acan, lir keretas nu bodas beresih...da nu jadahmah kalakuan kolotna meureun..lamun heu euh tea mah!" ceu Lomrah ngagebis
"heu euh...ieu oge aya suratan tidituna, majar na teh mihape cenah, panguruskeun ieu budak, da nini jeung akina mah teu wasa jeung era deuih kudu nyanghareupan pananya ti tatanggana jeung dulur-dulurna nu menak kabeh, ..pan anakna teh, ..heu euh si Ita tea pan can kawin, sasatnamah sakola keneh di bandung, teuing sakola nanahaon da ti baheula asa teu beres-beres sakola nateh!" ceuk ceu dedah satengahin gugurutu
"ari Ita teh anak saha kerah, pan euceu mah asa teu boga dulur di sukabumi lin? " tanya ceu lomrah heraneun
"eum..ah...ari nanaon teh, sok pohoan, eta geuning anakna juragan Raharja, dunungan urang baheula" tembal ceu dedah
"aeh..enya ketang, poho!" tembal ceu lomrah "cenah di bere tas, eusina naon?" tuluyna panasaran
"tuh ..tas na ge dina luhur lomari, eusinamah eta we papakean orok kayaning popok, baju, amet wareuteuh keneh masih keneh di palastikan, samping kebat 5 siki, perenel weh satengah losin, aya duitan ketang na amplop jeung surat cenah jang meuli susu, nu kamari tea ning di beulikeun we kana susu kaleng, da pimanaeun didieu mah aya susu paranti orok!" tembal ceu dedah ngajelaskeun.
"saleuheungeunnya lamun urang nyusuan kenehmah, disusuan meureun ku urang da teu boga anak lalaki ieuh, sigana mola boga budak deui meureun urang mah!" tuluyna bari ngahuleng bangun jauh panineungan
duh, karunya teuing nyai, hidep gurudag ka alam dunya teh, bet teu diharepkeun jeung bororaah dipikanyaah ku indung bapa, sasat ayana hidep disumput-sumput bari di bikeun ka batur, Kolot-kolot hidepmah mereun leuwih era ku jelema batan ku nu kawasa, pan budak teh meureun titipan ti nu kawasa nu kudu di asuh, diasah jeung di mumule sangkan hidep jadi jalma nu beragama jeung aya dina jalan anu dipirido ku Allah ta ala.
tong sieun geulis... bari jeung ripuh oge.... umi moal ngantep, pasti hidep di urus samistina didieu" gerentes hate ceu dedah bari rambisak teu kuat asa kasuat-suat ari ras inget kaanak sorangan, lamun ngalaman nasib siga kitu.
ti semet harita eta orok awewe teh di rorok di ati-ati ku ceu dedah, kanyaahna teu di wilah-wilah siga ka anak pituin na nu lain.
cag.
Selengkapnya...


text:
Foton
Foton nyaéta partikel éleménter dina fénomena éléktromagnétik. Biasana foton dianggap minangka nu mawa radiasi éléktromagnétik, kawas cahaya, gelombang radio, sarta Sinar X. Foton béda jeung partikel éleménter séjénna kawas éléktron jeung quark, alatan manéhna henteu boga massa sarta dina rohangan hapa foton sok usik kalawan laju cahya, c. Foton ngabogaan sipat gelombang ogé partikel ("dualisme gelombang-partikel").
Salaku gelombang, hiji foton tunggal sumebar di sakumna rohang sarta némbongkeun fénomena gelombang kawas réfraksi ku lénsa sarta interférensi déstruktif sabot gelombang kapantulkeun silih musnahkeun.
Salaku partikel, foton ngan bisa interaksi jeung materi ku cara mindahkeun énergi sajumlah:
di mana h nyaéta konstanta Planck, c nyaéta laju cahya, sarta \lambda nyaéta panjang gelombangna.
Sajaba énergi, partikel foton ogé mawa moméntum sarta ngabogaan polarisasi. Foton nurut kana hukum mékanika kuantum, anu hartina mindeng diménsi-diménsi kasebut henteu bisa diukur kalawan taliti. Biasana diménsi-diménsi kasebut didéfinisikeun salaku probabilitas pangukur polarisasi, perenah (posisi), atawa moméntum nu tangtu.
Contona, sanajan hiji foton bisa ngaéksitasi hiji molekul nu tangtu, mindeng mustahil pikeun norah saméméhna molekul mana anu baris kaéksitasi.
Gambaran foton salaku nu mawa radiasi éléktromagnétik ilahar dipaké ku para fisikawan. Tapi dina fisika téoritis hiji foton bisa dianggap minangka médiator pikin sagala rupa interaksi éléktromagnétik, kawas médan magnét sarta gaya tolak-tolakan antara muatan sajinis.
Konsép modéren foton dimekarkeun sacara berangsur-angsur antara 1905-1917 ku Albert Einstein(de)Einstein, A (1905). "Über einen die Erzeugung und Verwandlung des Lichtes betreffenden heuristischen Gesichtspunkt (trans. A Heuristic Modél of the Creation and Transformation of Light)". Annalen der Physik 17: 132–148.. Tarjamahan Basa Inggris sadia di Wikisource.(de)Einstein, A (1909). "Über die Entwicklung unserer Anschauungen über das Wesen und die Konstitution der Strahlung (trans. The Development of Our Views on the Composition and Essence of Radiation)". Physikalische Zeitschrift 10: 817–825.. Tarjamahan Basa Inggris sadia ti Wikisource. (de)Einstein, A (1916a). "Strahlungs-emission und -absorption nach der Quantentheorie". Verhandlungen der Deutschen Physikalischen Gesellschaft 18: 318.(de)Einstein, A (1916b). "Zur Quantentheorie der Strahlung". Mitteilungen der Physikalischen Geselschaft zu Zürich 16: 47. ogé Physikalische Zeitschrift, 18, 121–128 (1917). pikeun ngécéskeun pengimeutan ékspériméntal anu henteu nyumponan modél klasik pikeun cahaya. Modél foton hususna merhitungkeun gumantungna énergi cahaya kana frékuénsi, sarta ngécéskeun kamampuh materi sarta radiasi éléktromagnétik pikeun aya dina kasaimbangan termal. Fisikawan séjén mecakan ngécéskeun anomali pangimeutan ieu ku modél semiklasik, anu masih ngagunakeun persamaan Maxwell pikeun ngagambarkeun cahaya. Tapi dina modél ieu objék material anu mancarkeun sarta nyerep cahaya nu dikuantisasi. Sanajan modél-modél semiklasik ieu milu nyumbang dina mekarna mékanika kuantum, percobaan-percobaan satuluyna ngabuktikeun hipotésis Einstein yén cahaya éta sorangan anu kakuantisasi. Kuantum cahaya nyaéta foton.
Konsép foton geus mawa kamajuan dina fisika téoretis sarta ékspériméntal, kawas laser, kondénsasi Bose-einstein, téori médan kuantum, sarta interprétasi probabilistik ti mékanika kuantum. Nurutkeun modél standar fisika partikel, foton tanggung jawab dina mroduksi kabéh médan listrik sarta médan magnét.
Konsép foton dilarapkeun dina réa widang kawas fotokimia, mikroskopi résolusi luhur, sarta pangukuran jarak molekulér. Anyar-anyar ieu foton diulik minangka unsur komputer kuantum sarta pikeun aplikasi canggih dina komunikasi optik kawas kriptografi kuantum
Tata ngaran[édit | sunting sumber]
Foton mimitina dingaranan kuantum cahaya (das Lichtquant) ku Albert Einstein. Ngaran modéren "photon" asalna tina kecap Basa Yunani pikeun cahaya φῶς, nu ditransliterasikeun jadi phôs, sarta munggaran dipaké ku kimiawan fisik Gilbert N. Lewis, anu medar téori spékulatifLewis, GN (1926). "The conservation of photons". Nature 118: 874–875. anu nyarita: foton "henteu bisa diciptakeun atawa dibinasakeun". Sanajan téori Lewis ieu henteu bisa ditarima alatan teu saluyu jeung hasil réa percobaan, ngaran anyarna ieu, photon, gancang dipaké ku kalolobaan fisikawan. Isaac Asimov nyebutkeun Arthur Compton minangka jelema anu munggaran ngadéfinisikeun kuantum cahaya minangka foton dina taun 1927 [Isaac Asimov (1966). The Neutrino, Ghost Particle of the Atom, Doubleday.Isaac Asimov (1968). The Universe From Flat Earth To Quasar, Avon Books.
Dina fisika, foton biasana dilambangkan ku Y, abjad Yunani gamma. Simbol ieu jigana asalna tina sinar gamma, anu kapanggih sarta dingaranan ku VillardVillard, P (1900). "Sur la réflexion et la réfraction des rayons cathodiques et des rayons déviables du radium". Comptes Rendus 130: 1010–1012. (Basa Perancis)Villard, P (1900). "Sur le rayonnement du radium". Comptes Rendus 130: 1178–1179. (Basa Perancis), sarta dibuktikeun minangka salah sahiji wangun radiasi éléktromagnétik dina taun 1914 ku Ernest Rutherford jeung Edward Andrade Rutherford, E, Andrade ENC (1914). "The Wavelength of the Soft Gamma Rays from Radium B". Philosophical Magazine 27: 854–868.
Dina élmu kimia jeung rékayasa optik, foton biasana dilambangkan ku h , énergi foton, h nyaéta konstanta Planck sarta abjad Yunani nyaéta frékuénsi foton. Rada arang kapanggih nyaéta foton dilambangkeun ku hf, f di dieu ngalambangkeun frékuénsi.
Sipat-sipat fisik[édit | sunting sumber]
Foton henteu boga massa. Massa foton dipercaya persis enol, didasarkeun kana alesan-alesan téoritis sarta ékspériméntal. Sawaréh sumber ogé ngarujuk kana konsép massa rélativistik, anu mangrupa énergi anu diukur dina hijian massa. Pikeun foton kalawan panjang gelombang λ atawa énergi E, ieu téh h/λc atawa E/c2. Pamakéan istilah massa kawas ieu henteu deui ilahar dina pustaka ilmiah. Foton henteu ngabogaan muatan listrikKobychev, V V, Popov, S B (2005). "Constraints on the photon charge from observations of extragalactic sources". Astronomy Letters 31: 147–151., sarta henteu murudul sacara spontan dina rohangan hapa. Hiji foton ngabogaan dua kaayaan polarisasi anu dimungkinkan, sarta bisa digambarkeun ku tilu paraméter: komponén-komponén véktor gelombang, anu nangtukeun panjang gelombangna () sarta arah rambatanana. Foton nyaéta "boson gauge pikeun éléktromagnétisme, sarta ku sabab éta kabéh bilangan kuantum séjénna kawas bilangan lepton, bilangan baryon, jeung strangeness boga harga nu persis enol.
Foton dipancarkeun dina réa prosés alamiah, contona sabot muatan digancangkeun lajuna, waktu transisi molekulér, atomik atawa nuklir, ka tingkat énergi anu leuwih handap, atawa sabot hiji partikel jeung antipartikel tabrakan sarta silih musnahkeun. Fonton diserep dina prosés kalayan waktu mundur (time-reversed) anu patula-patali jeung anu geus disebut di luhur: contona dina produksi pasangan partikel-antipartikel, atawa dina transisi molekulér, atomik atawa nuklir, ka tingkat énergi anu leuwih luhur.
Dina rohangan hapa, foton usik kalawan laju c (laju cahaya). Énergina E sarta moméntumna p dihubungkan ku persamaan , dimana p mangrupakeun harga moméntum. Minangka babandingan, persamaan nu patali jeung massa m nyaéta , luyu jeung téori rélativitas husus.


text:
Inferensi statistik
Topik di handap ieu biasana kaasup kana interpretasi data statistik. Istilah anu leuwih formal keur topik ieu nyaeta inferensi statistik.
- Asumsi statistik
- Prinsip likelihood
- Parameter estimasi
- Statistik tes hipotesa
- Parobahan pamadegan dina statistik
balik deui ka Statistik
Inferensi statistical nyaeta kaputusan ngeunaan hiji populasi tina "pengambilan" sampel sacara acak atawa, leuwih umum, ngeunaan proses acak tina hasil "observasi" dina periode waktu anu ditangtukeun. Di jerona kaasup:
- titik estimasi
- interval estimasi
- tes hipotesa (atawa tes signifikan)
- prediction
Aya sababaraha pamikirian anu beda ngeunaan "justifikasi" statistical inference. Didasarkeun kana sababaraha ide ngeunaan fenomena nyata leuwih kaharti lamun dimodelkeun sabage probability.
Tingali ogé: Statistik


text:
MUKADIMAH
Ping 21 Nopember 2012, Majalah Manglé jejeg nincak umur 55 taun. Dina umur satengah abad leuwih, Mangle geus ngalaksanakeun rupa-rupa tarékah, kaasup medalkeun deui website www.mangle-online.com nu leuwih mandiri tur representatif.
Sababaraha kamandang nu positif ti masarakat Sunda hususna, mémang salahsahiji nu ngalantarankeun ieu medalna website. Kituna téh sakumaha nu jadi tinimbangan nu ngokolakeun website, yén Manglé kiwari mémang salawasna geus dijadikeun rujukan ngeunaan kasundaan ku sababaraha pihak, di sakumna tempat. Hartina, ayana informasi kasundaan kacida diperlukeunana nu teu kahalangan jeung kawatesanan ruang jeung waktu. Ku kituna, didieu pisan, Mangle online leres-leres bakal teras nanjeur.
Dina umur nu ka-55 taun, Mangle leuwih ningkatkeun deui minangka media massa nu boga ajen tur ciri mandiri, nu leuwih mihak kana kapentingan Ki Sunda, kalawan henteu leupas tina pluralitas kahirupan kiwari. Hartina, dina lebah deui media online kacida bakal dipikareueus ku masarakat.
Ngeunaan eusi atanapi kontén, Mangle online medalkeun dua bentuk, nyaéta Manglé ‘versi citak’ jeung Mangle online. Kituna téh sangkan Mangle tetep teu robih pamianganana ngamumulé Ki Sunda ogé siap dina nyanghareupan tantangan jaman.**
WWW.MANGLE-ONLINE.COM, TETAP MENJADI HARAPAN
Respon masyarakat terhadap website www.mangle-online.com dilatar belakangi oleh 5 (lima) hal, yakni:
Oleh karena itu, walaupun saat ini Manglé edisi cetak baru mampuh mempunyai Oplag/Tiras sebesar 7.500 eks/terbit. Namun demikian atas respon masyarakat yang begitu besar, baik dari dalam negeri mapun dari luar negeri, tentu memberikan harapan yang sangat besar, bahwa masyarakat, pemerintah, para tokoh Sunda, pembuat kebijakan, anggota DPR, anggota DPD, akan senantiasa bersama-sama memberikan rasa tanggung jawab terhadap media informasi yang mempunyai misi pelestarian budaya Sunda, khususnya mangle-online.com.
LEGALITAS & VISI WEBSITE
KONTEN DAN PENGUNJUNG WWW.MANGLE-ONLINE.COM
Spesifikasi konten situs mangle, sebagai berikut:
1. Rubrik Tetap Majalah Mangle yang pavorit; Barakatak, Lawang Saketeng, Tamu, Laporan, Munara Cahya, Kolom, Carita Pondok, Carita Misteri, Lempa Lempi Lempong, Nyusur Galur, Den Endul, dan Unak-Anik Kahirupan.
2. Rubrik Mangle Online; Beja Potret, Beja ti Pangumbaraan, Dongeng, Medar Lalakon, Komik Sunda, Ngunder Luang ti Karuhun, Paribasa/Babasan.
Adapun prioritas konten sebagai berikut :
Adapun pengunjung, adalah ribuan palanggan Mangle, baik dari dalam negeri maupun luar negeri. Dimana, Mangle sendiri sudah beredar ke beberapa provinsi, seperti Irian Jaya, Aceh, Lampung, Sumatera Utama, Bali, Padang, dan lainnya sebagainya. Dari luar negeri, seperti Amerika, Belanda, Australia, Malaysia, Afrika Selatan, Jepang. Tentu mereka adalah anggota dari paguyuban orang Sunda yang jauh dari daerah asalnya.
mangle medal on line, hatur nuhun
Assalamualaikum....,manawi aya keneh,edisi mangle taun 80-an,hoyong gaduh kanggo koleksi..., infona diantos! Haturnuhun.
Alhamdulillah....tiada maca majalah Sunda deui saatos 26 taun di nagara Paman Sam. Mugia Mangle langgeng saterasna...
sono pisan ngaos mangle. alhamdulilah ayeunamah ayan online kalandongan k sono teh. rubik carnyam na teu aya?
Ngiring bingah, mugia mangle teras janten panutan urang Sunda pikeun ngamumule basa sareng budaya Sunda anu adiluhung, utamina kanggo para nonoman Sunda supados teu hilap kana jati dirina. Wilujeng
alhamdulillah, duka ti iraha boa simkuring apal ka majalah mangle. kiwari nembe duka deui. mugia basa sunda nu diwakilan ku majalah mangle tiasa nanjeur, makalangan di era globalisasi kiwari
Bade tumaros, dina Mangle no.2428 ping 6-12 Juni 2013 kolom Puriding Puringkak "Diajak ku Buta Hejo" aya kalimah "jawab kuring bari nunjuk imah Haji nu teu jauh ti imah nu di cicingan"
Ku emutan asa janten kesan awon ka p Haji nya. Hatur nuhun
reueus pisan ku mangle. diantos pidangan carita misteri nu sanesna hatur nuhun....
Hatur nuhun Nyi Mangle tos online. Ssim kuring hoyong diajar ngarang, tiasa dimuat sareng aya honorna upami dimuat diMangle online?
Mangle Online ............. batur anu jauh ka lembur, jadi baraya urang sadaya. Ngajugjugan urang Sunda sa Nusantara jeung Manca Nagara (Kangate - Solok - Padang)
Alhamdulillah Majalah Mangle masih aya dikieuna, syukur pami langkung maju mah. reueus pisan gaduh media basa Sunda anu mapan terbit saban Minggu, margi di dinya pisan Ati Sunda Jati Sunda teh, sok komo pami dina dua versi Cetak & Online, taya binana lir nu hirup sareng huripna. Wilujeng mapan midang Nyai..Sing tambah geulis tur sengit, Salamna ti Akang pamugi katampi sareng kabingahan. : Otang K.Baddy
Tos langkung ti saaba geuning. Mugia Manglé nanjeur teras. Amin.
Sim kuring kapungkur sok rajeun ngintun Carpon barakatak. Ayeuna kahudang deui saparantos ningal Mangle Online. Manawa sareng manawi kaampi, bade ngiring deui ngintung carpon Barakatak, namung kirang paos cara-carana. Mugia Nyi Mangle kersa maparin pitunjuk perkawis carana ngintun carpon ngalangkungan online ieu. Haturnuhun.
Bungangang rasa hate nu kebek ku kancintaan ka tanah sunda jeung budayana, wireh kiwari geuning Nyi Mngle tandang makalangan dina wanda jeung rupa anu matak tibelat matak kairut kapincut gelenyu imutna.


text:
Sajak Bahasa Sunda
Berbagai contoh kumpulan sajak dalam bahasa sunda dengan berbagai tema tentang alam, cinta, kaendahan alam, perpisahan, ibu, jante arkidam, buhun, pendek, keindahan alam dan masih banyak lagi. Semua contoh bisa di dapatkan disini, selain sebagai pembaca anda juga dapat menyumbangkan karya sendiri, silahkan lihat dibawah untuk lebih lengkap.
SAJAK CINTA Dalam Bahasa Sunda
Hasan Wahyu Atmakusumah
Dina nyasar, nyawang pangalaman nu kaliwat
Waktu ngarasakeun nimat cinta nu munggaran
Tina hate tukeur ucap anu suci
Kuring bogoh ka anjeun!
Cikuray nu bisu milu nyakseni
Kum!
Tapi eta cinta laas ku katiga
ngijih muyarkeun pasini ati
Jadi. Eta rasa cinta nu teu kedal
Ambruk memeh ngawangun ngahiji
Nyi kenya ngolesed bari boboleh
Bongan jaman nu kiwari!
Kuring kapeupeuh puhu catur
tarima hirup tacan cukup umur
Naha di dunya aya keneh nu bisa
Mere cinta tanpa jangji rebu hiji?
Kiwari kuring nyukang sasak kinasihan
Neangan cinta nu pangger di unggal Insan
22 Agustus 1955
Sajak SUNDA TENTANG IBU
Di peuting anu tiis
Kalayan berselimut kasorangan
Kuterbangun melong wiati wiati kamar kuring
Terlintas di benak sosok engkau
Anu sok marengan kuring mapag isuk-isuk
Anu sok marengan kuring ngarasakeun panasnya sinar panonpoé
Anu sok marengan kuring nyaksian bulan sarta béntang
Sarta balik nganteur kuring ka dina saré anu panjang
Kabéh éta kiwari teu bisa deui kurasakan
Alatan ayeuna ku laér ti anjeun
Mekipun sabenerna ku teu bisa
Tapi ku yakin kabéh éta baris lekasan
Ibu………..
Kuring sono kalayan senyummu
Kuring sono jeung kaasih nyaah anjeun
Kuring sono kalayan belai lembutmu
Kuring sono baris pelukmu
Ku hayang kau weruh éta
Ibu……….
Kau sok aya
Dina unggal hembusan nafasku
Dina unggal léngkah suku kuring
Dina unggal naon anu ku gapai
Alatan kau kitu hartosna dina hirup kuring
Sajak BAHASA SUNDA TENTANG Kaendahan/keindahan ALAM
Sagara dumadakan ramai
deburan ombak terseret angin
ka tengah samudera éta
keur di biwir basisir
jelema waé menari-nari
Sagara ngondang sehamparan gunung samudera
datanglah ti penjuru sagala
nempo kami menari
nyanghareupan ahir sodorkan cai
sabot awak bermandi peluh
tapi ulah suguhkan seudati*)
sabab manéhna geus mati
Datang,
datanglah ti penjuru sagala
ramaikan sagara kami anu sepi
kalayan lagu anjeun anu sarat asih
Sajak SUNDA BUHUN
Jangjawokan Nyaliara Beubeureuh
(Jampe Pamelet)
Beubeureuh katineung
batu pacacar katinggang cai
Heur! Nyalangsakan ti puncak gunung
Palapar tepung na panon poe
Bebene ticangreud
Cangreudna paparuguh
geuning wanoh kuring si gagah
si gagah si menak si asih pating harayu
harayu mulih kanu sing ati
hurung pahoyong geugeut ka kuring
geugeut ka kuring
si raray bengray
yeuh nu genclang
yeuh nu caang
yeuh nu silar
nu genclang tur herang
nyurup papas ka panenjo
nu caang tur gumilang
nyecep papas ka pangrupa
Nu silar tur tumanenah
talar na wujud
wujud pangestu
mieling anjeun nu anjeun
nu anjeun ka Dewi Putri ngalanglayung
si raray bengray.
Itulah berbagai contoh tentang sajak dengan bahasa sunda dalam berbagai tema tentang alam, cinta, kaendahan alam, perpisahan, ibu, jante arkidam, buhun, pendek, keindahan alam dan masih banyak lagi. Semua contoh bisa di dapatkan disini, Bagi yang ingin menyumbangkan karya sajaknya bisa ditulis di form komentar dibawah. Selamat menulis dan berkarya.